**ПРОТОКОЛ ОТ ТРИНАДЕСЕТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 24 октомври 2024 година, начало 09:00 часа**

От общо 51 общински съветници присъстваха 51. Заседанието беше открито и водено от акад. Христо Белоев, председател на Общински съвет – Русе.

**Акад. Христо Белоев:** Да направим проверка на кворума. Така, стартираме проверка на кворума. Тридесет и девет общински съветници са се регистрирали с устройствата. Имаме необходимия кворум. Моля за тишина в залата. Откривам заседанието на общинския съвет. Преминаваме към обсъждане на дневния ред. По дневния ред? Енчо Енчев.

**Г-н Енчо Енчев:** Уважаеми господин Председател, уважаеми общински съветници. Оттеглям точка 5, К.л. 392.

**Акад. Христо Белоев:** Благодаря. Други по дневния ред? Няма. Гласуваме дневния ред.

**КВОРУМ – 42. С 42 „за“, 0 „против“ и 0 „въздържали се“ се прие следния**

**ДНЕВЕН РЕД:**

1. К.л. № 388 Годишен отчет за изпълнение на концесионните договори през 2023 г.
2. К.л. № 389 Изменение на Устава на „Общински транспорт Русе“ ЕАД
3. К.л. № 390 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2023 г. до 31.12.2023 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
4. К.л. № 391 Определяне на поземлен имот - като общински обект от първостепенно значение и допълване на Годишната програма за управление и разпореждане с имоти, общинска собственост в Община Русе през 2024 година
5. К.л. № 393 Прилагане на регулацията за образуване на нов УПИ XXIII-1531Пп, в кв. 3015 кв. „Източна промишлена зона“, гр. Русе чрез придаване на площи по регулация, съобразно ПУП-ИПРЗ и ПУР, одобрен с влязла в сила Заповед №РД-01-1143/25.04.2024 г. на Кмет на Община Русе
6. К.л. № 394 Промяна на характера на собствеността от публична общинска в частна общинска собственост на самостоятелен обект в сграда с идентификатор 63427.1.163.1.128 по Кадастралната карта и кадастралните регистри на град Русе, с административен адрес гр. Русе, ул. „Плиска“ №2, бл. „Плиска“, вх. 1, ет.0
7. К.л. № 395 Промяна в списъците с общински жилища
8. К.л. № 396 Предоставяне безвъзмездно за управление на част от общинска сграда с идентификатор 63427.4.609.1 по КККР на гр. Русе, с адрес гр. Русе, ж.к. „Дружба 3“, ул. „Никола Й. Вапцаров“ №20, за нуждите на Детска ясла №6
9. К.л. № 397 Продажба на общински поземлен имот, с идентификатор 63427.150.173 находящ се в землището на град Русе, местност „Караманлийка“, по реда на чл. 35, ал. 3 от ЗОС
10. К.л. № 398 Откриване на процедура за продажба на поземлен имот с идентификатор 63427.1.317 по Кадастралната карта и кадастралните регистри на гр. Русе, с адрес гр. Русе, кв. „Възраждане“, ул. „Митрополит Григорий“ №2, по реда на чл. 35, ал. 3 от Закона за общинската собственост
11. К.л.№ 315 Промяна на характера на собствеността от публична общинска в частна общинска собственост на самостоятелен обект в сграда с идентификатор 63427.2.2085.6.22 по Кадастралната карта и кадастралните регистри на град Русе, с административен адрес гр. Русе, ул. „Цар Асен“ №26, бл. „Съединение“, вх. 6, ет.0.
12. К.л. № 368 Откриване на процедура за продажба на общински поземлен имот по ул. „Котовск“ №14, град Русе, предмет на Акт №5860/11.05.2009 г. за частна общинска собственост, по реда на чл. 35, ал. 3 от Закона за общинска собственост
13. К.л. № 408 Провеждане на процедура по чл.39, ал.4 от Закона за общинската собственост
14. К.л. № 383 Приемане на Наредба за изменение на Наредба № 3 за организация и развитие на комунално-битовата дейност в община Русе
15. К.л. № 384 Приемане на Наредба за изменение на Наредба № 15 за управление на дейностите с битови, строителни и масово разпространени отпадъци на територията на община Русе
16. К.л. № 385 Приемане на Наредба за условията и реда за финансово подпомагане на спортни клубове и спортни дейности в Община Русе
17. К.л. № 386 Наредба за изменение на Наредба за устройство и работа на органите за приватизация и следприватизационен контрол и актуализиране на Правила за организирането и воденето на публичен регистър за процеса на приватизация и следприватизационен контрол в Община Русе
18. К.л. № 387 Приемане на Правилник за изменение на Правилника за организацията и дейността на обществения посредник на територията на Община Русе
19. К.л. № 399 Разходване на месечните отчисления по чл. 64, ал. 1 от Закона за управление на отпадъците (ЗУО) за периода 01.01.2025 г. - 31.12.2025 г., съгласно разпоредбите на §3 от Закона за изменение и допълнение на Закона за местни данъци и такси
20. К.л. № 406 Корекция на бюджета на Община Русе за 2024 г.
21. К.л. № 405 Сключване на Споразумение за сътрудничество за издаване на списание „Брод“
22. К.л. № 407 Одобряване на Споразумение за сътрудничество за подготовката и изпълнението на Проект „Неделни и летни образователни занимания за деца и младежи в град Русе“
23. К.л. № 400 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.381, намиращ се в местност „Касева чешма“, община Русе
24. К.л. № 401 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.181.12 и 63427.181.13, намиращи се в местност „Над линията“, община Русе
25. К.л. № 402 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.152.380, намиращ се в местност „Нови Халваджи“, община Русе
26. К.л. № 403 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.106.45, намиращ се в местност „Харманлъка“, община Русе
27. К.л. № 404 Одобряване на подробен устройствен план (ПУП) – Изменение план за улична регулация (ИПУР) от о.т. 3717 до о.т. 3719, Изменение план за регулация (ИПР) на УПИ I-за озеленяване и II-441 и План за застрояване (ПЗ) на нов УПИ II-441 в кв. 602 по плана на кв. „Чародейка Г-юг“, гр. Русе
28. Питания

**Акад. Христо Белоев:** Ще обявя питанията. Питания от Галичка Николова за списък с издадени пропуски на служители на Съдебна палата. Питания само с писмен отговор, които ще предоставя сега. От Галичка Николова са няколко – относно пътни знаци, само писмен отговор. Относно привилегии за паркиране на служители на Съдебна палата, само писмен отговор. Относно контрол за изпълнение на чл.17, ал. 3 от Наредба № 18 и режим на паркиране до Административен съд – Русе. Контрол за изпълнение на чл.17, ал. 3 от Наредба № 18. Така, те са само с писмен отговор. Моля да ги получите. И питане от Орлин Дяков относно постоянна изложба „Отражение от миналото – история на Русе през фотографския обектив“ в подлеза на кръговото на МВР. Питане от Светлозар Симеонов относно ремонт на общинска пътна инфраструктура на бул. „Фердинанд“. Питане от Мариян Димитров относно изграждане на волейболно игрище до ул. „Цариград“. Питане от Мариян Димитров относно функциониране на мобилни пунктове за разделно събиране на опасни отпадъци. Питане от Станимир Станчев относно новоизградена зона за отдих в с. Николово. Питане от Станимир Станчев относно статута на изградената анаеробна инсталация. Питане от Мариян Димитров относно неполучени отговори на подадени сигнали от граждани. Преминаваме към дневния ред. Точка извън дневния ред, Декларация – Мариян Димитров.

**Г-н Мариян Димитров:** Декларация от името на партия „Възраждане“.

**Д Е К Л А Р А Ц И Я**

„Ние, общинските съветници от партия „Възраждане“ и аз в качеството си на председател на Постоянната комисия по Екология, остро осъждаме наглото и брутално изсичане от Община Русе на последните вековни дървета по улица „Муткурова“ пред блок „Мелник“, което действие граничи с вандализъм. Първоначално общинската администрация обяви, че ще бъдат премахнати само шест дървета, а впоследствие бяха премахнати единадесет вековни ясена. Това изсичане на значителен брой дървета ще доведе до отрицателно екологично въздействие върху градската среда и ще влоши качеството на живот на русенци. Решението да бъдат премахнати тези стогодишни дървета е взето от кмета Пенчо Милков и администрацията му изключително лекомислено и непрофесионално. Това решение е взето умишлено, броени дни преди предстоящите избори за народни представители, с цел да остане то незабелязано от политическите партии, представени в общинския съвет, които в този момент са заети с активна предизборна кампания. Изсичането на вековните единадесет дървета не е съгласувано, а е извършено без да бъде обсъдено дори в Постоянната комисия по Екология. То е извършено и без да бъде взето мнението на гражданското общество. Проектите за ремонт на улици и сгради трябва да бъдат съобразявани със съществуващите дървета. Тротоарите трябва да са адаптирани към дърветата, а не да се премахват големи и здрави дървета. Пред блок „Мелник“ има достатъчно пространство, в което можеше да бъде изграден нов тротоар на няколко метра по-навътре от уличното платно и да бъдат запазени стогодишните ясени. Предвид лекомисленото и необосновано изсичане на вековни дървета, ние настояваме всяко премахване на здрави дървета да бъде предварително докладвано от администрацията и обсъждано в Постоянната комисия по Екология“.

Няма го кмета. А, тука е! Извинявайте.

„Господин Кмете, урната дава – урната взема. Убедени сме, че избирателите ще Ви накажат за тези Ваши безотговорни действия“.

Благодаря.

**Акад. Христо Белоев:** Така, преминаваме по дневния ред.

**Точка 1**

**К.л. № 388 Годишен отчет за изпълнение на концесионните договори през 2023 г.**

**Акад. Христо Белоев:** Анелия Георгиева.

**Г-жа Анелия Георгиева:** Уважаеми общински съветници, предложението е изготвено съгласно изискванията на Закона за наредбите. Разгледано е по всички комисии, нямаше предложения и забележки. Подкрепяме го във вида, в който е внесено.

**Акад. Христо Белоев:** По точката заявки за изказвания не виждам. Гласуваме.

**КВОРУМ – 40. С 34 „за“, 0 „против“ и 6 „въздържали се“ се прие**

**РЕШЕНИЕ № 397**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 40, ал. 2, т. 2, във връзка с ал. 3, т. 4 и чл. 132, ал. 2 от Закона за концесиите, Общинският съвет реши:

Одобрява Годишен отчет за изпълнение на концесионните договори през 2023 г., съгласно приложение.

**Точка 2**

**К.л. № 389 Изменение на Устава на „Общински транспорт Русе“ ЕАД**

**Акад. Христо Белоев:** Анелия Георгиева.

**Г-жа Анелия Георгиева:** Уважаеми общински съветници, предложението, което е на вашето внимание е във връзка с писмо на изпълнителния директор на „Общински транспорт Русе“ ЕАД относно актуализиране на устава на търговското дружество. Това е необходимо с оглед настъпили законодателни промени, както и установени технически грешки. Нямаше забележки и предложения по комисиите. Поради допусната техническа грешка в проекта на Устава на „Общински транспорт Русе“ ЕАД, което е Приложение №1, чл.46, ал.3 следва да се чете „в съвета на…“, вместо „в съветите на…“. В останалата си част текста не се променя.

**Акад. Христо Белоев:** Да, благодаря. Тук е и господин Георгиев също, ако има някакви въпроси. Изказвания? Елеонора Николова. Грешка. Така, благодаря. Гласуваме точката.

**КВОРУМ – 44. С 41 „за“, 0 „против“ и 3 „въздържали се“ се прие**

**РЕШЕНИЕ № 398**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 219, ал. 2 и чл. 221, т. 1 от ТЗ, чл. 2, чл. 8, ал. 2, т. 1 и чл. 13, т. 1 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общински съвет – Русереши:

1. Изменя Устава на „Общински транспорт Русе“ ЕАД, ЕИК 117690845, съгласно Приложение №1, неразделна част от настоящото решение.

2. Овластява Изпълнителния директор на „Общински транспорт Русе” ЕАД, ЕИК 117690845 да извърши всички действия и подпише всички необходими документи в изпълнение на горното решение.

**Точка 3**

**К.л. № 390 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2023 г. до 31.12.2023 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе**

**Акад. Христо Белоев:** Кристиян Вълчев.

**Г-н Кристиян Вълчев:** Уважаеми господин Председател, уважаеми господин Кмет, уважаеми госпожи и господа общински съветници. Предложението е за приемане на решение Общински съвет относно одобряване и приемане на придобити инвестиции, извършени в активи общинска собственост от ВиК ООД на територията на община Русе за периода 01.01-31.12.2023 година, като инвестициите са в размер на 3 932 559 лева, посочени подробно в Приложение № 4. Благодаря ви.

**Акад. Христо Белоев:** Заявки за изказване не виждам. Гласуваме точката.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 399**

На основание чл. 21, ал. 2, във връзка с чл. 21, ал. 1, т. 8 от Закона за местно самоуправление и местна администрация, във връзка с чл. 8, ал. 1 и чл. 34, ал. 1 от Закона за общинската собственост, във връзка с чл. 198б, т. 2 и чл. 198ж от Закона за водите, във връзка с чл. 37, ал. 1 от Правилника за организацията и дейността на асоциациите по водоснабдяване и канализация, Общински съвет – Русе реши:

1. Одобрява и дава съгласие Община Русе да приеме и да придобие инвестиции, извършени в активи – общинска собственост от страна на „Водоснабдяване и канализация“ ООД – Русе, на територията на Община Русе, за периода от 01.01.2023 г. до 31.12.2023 год., в размер на 3 932 559,00 лева (три милиона деветстотин тридесет и две хиляди петстотин петдесет и девет лева, нула стотинки), представляващи рехабилитация и реконструкция на съществуваща ВиК инфраструктура – публична общинска собственост, както и изграждане на нова такава, подробно описани в нарочен списък – Приложение №4, неразделна част от настоящото решение.

2. Дава съгласие, след придобиване на инвестициите (активите) по т. 1 от настоящото решение, същите да бъдат предоставени за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, при съответно спазване на §9, ал. 10 от ПЗР към Закона за изменение и допълнение на Закона за водите  (обнародван в Държавен вестник, брой 103/2013 г., изменен и допълнен в Държавен вестник, брой 58/2015 г.).

**Точка 4**

**К.л. № 391 Определяне на поземлен имот - като общински обект от първостепенно значение и допълване на Годишната програма за управление и разпореждане с имоти, общинска собственост в Община Русе през 2024 година**

**Акад. Христо Белоев:** Кристиян Вълчев.

**Г-н Кристиян Вълчев:** Предложението е свързано с процедура по промяна на предназначението на общински имот с идентификатор 63427.43.34 с площ 2 028 кв.м. в местността „Софта бюлюк“. Благодаря.

**Акад, Христо Белоев:** Благодаря. Заявки за изказвания няма. Гласуваме.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 400**

На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация, във връзка с чл. 8, ал. 9 от Закона за общинската собственост, §1, т. 6 от Допълнителни разпоредби на Закона за общинската собственост, §5, т. 73 от ДРЗУТ и чл. 24, ал. 7 от ЗОЗЗ, съобразно предвижданията на ПУП-ПУР, одобрен с влязла в сила Заповед № РД-01-1511/31.05.2022 г. на Кмета на Община Русе, Общинският съвет реши:

Определя като обект от първостепенно значение за Община Русе и допълва Годишната програма за управление и разпореждане с имотите, общинска собственост в Община Русе през 2024 година като включва в списъка на „Обектите от първостепенно общинско значение“ ПИ с идентификатор 63427.43.34 по КККР на гр. Русе, местност „Софта бюлюк“, с площ 2 028 кв.м., трайно предназначение на територията: Земеделска, начин на трайно ползване: За селскостопански, горски, ведомствен път, 3 (трета) категория при неполивни условия, като дава съгласие за промяна предназначението на имота от земеделска в територия на транспорта, върху който е предвидено изграждането на улица, съобразно ПУП-ПУР, одобрен с влязла в сила Заповед № РД-01-1511/31.05.2022 г. на Кмета на Община Русе, попадащ в обхвата на новопроектирани о.т. 10836 до нова о.т. 10837.

**Точка 5**

**К.л. № 393 Прилагане на регулацията за образуване на нов УПИ XXIII-1531Пп, в кв. 3015 кв. „Източна промишлена зона“, гр. Русе чрез придаване на площи по регулация, съобразно ПУП-ИПРЗ и ПУР, одобрен с влязла в сила Заповед №РД-01-1143/25.04.2024 г. на Кмет на Община Русе**

**Акад. Христо Белоев:** Кристиян Вълчев.

**Г-н Кристиян Вълчев:** Предложението е за прилагане на регулация и образуване на нов УПИ в кв. 3015 „Източна промишлена зона“, чрез придаване на площ от 1064 кв. м. от общинския поземлен имот със съответния идентификатор, представляващ улица срещу отнемане на терен от 301 кв. м. от частния ПИ-63427.8.4, който да придадат към общинския. Благодаря.

**Акад. Христо Белоев:** Благодаря. Няма заявки. Гласуваме точката.

**КВОРУМ – 44. С 44 „за“, 0 „против“ и 0 „въздържали се“ се прие**

**РЕШЕНИЕ № 401**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3, чл. 8, ал. 9, чл. 41, ал. 2, всички от ЗОС, във връзка с §22, ал. 1, т. 1, буква „б“ от ЗР от ЗУТ, с цел прилагане на регулацията по ПУП-ПУР и ИПРЗ, одобрен със Заповед № РД-01-1143/25.04.2024г. на Кмет на Община Русе, общинският съвет реши:

1. Допълва годишната програма за управление и разпореждане с имотите - общинска собственост за 2024 г. с продажба на терен – общинска собственост, представляващ придаваема част по улична регулация от ПИ 63427.8.9 по КККР на гр. Русе, кв. ИПЗ, с площ от 1064 кв.м, които се обединяват с площите на ПИ 63427.8.3 и ПИ 63427.8.4 за образуване на нов УПИ XXIII-1531Пп, в кв. 3015 кв. „Източна промишлена зона“, гр. Русе, с прогнозна цена в размер на 68 320 лв. (шестдесет и осем хиляди триста и двадесет лева), без дължими данъци и такси.

2. Обявява придаваем терен по улична регулация от ПИ 63427.8.9 по КККР на гр. Русе, кв. ИПЗ, с площ от 1064 кв.м, които се обединяват с площите на ПИ 63427.8.3 и ПИ 63427.8.4 за образуване на нов УПИ XXIII-1531Пп, в кв. 3015 кв. „Източна промишлена зона“, гр. Русе, за частна общинска собственост.

3. Да се продадат 1064 кв.м по улична регулация от ПИ 63427.8.9 по КККР на гр. Русе, кв. ИПЗ, които се обединяват с площите на ПИ 63427.8.3 и ПИ 63427.8.4 за образуване на нов УПИ XXIII-1531Пп, в кв. 3015 кв. „Източна промишлена зона“, гр. Русе, на „Мегапрофил ИГ“ ЕООД, ЕИК 117655207, на цена 68 320 лв (шестдесет и осем хиляди триста и двадесет лева), без дължими данъци и такси, които са за сметка на дружеството.

4. Допълва годишната програма за управление и разпореждане с имотите – общинска собственост за 2024 г. с придобиване на терен, представляващ придаваема част от 301 кв.м от частния поземлен имот с идентификатор 63427.8.4, по КККР на град Русе, в кв. ИПЗ, придавани към общински поземлен имот ПИ 63427.8.9 по КККР на гр. Русе, кв. ИПЗ, с прогнозна цена в размер на 19 327 лева (деветнадесет хиляди триста двадесет и седем лева), без дължими данъци и такси.

5. Да се придобият 301 кв.м. от частния поземлен имот с идентификатор 63427.8.4 по КККР на град Русе, на „Мегапрофил ИГ“ ЕООД, ЕИК 117655207, придавани към общински поземлен имот ПИ 63427.8.9 по КККР на гр. Русе, кв. ИПЗ, на цена 19 327 лева (деветнадесет хиляди триста двадесет и седем лева), без дължими данъци и такси.

Решението подлежи на оспорване и на контрол чрез Общински съвет – Русе по реда на чл. 45 ЗМСМА, във вр. с чл. 8, ал. 11 от ЗОС, както и на обжалване пред Административен съд – Русе в 14-дневен срок от съобщаването на адресата.

**Точка 6**

**К.л. № 394 Промяна на характера на собствеността от публична общинска в частна общинска собственост на самостоятелен обект в сграда с идентификатор 63427.1.163.1.128 по Кадастралната карта и кадастралните регистри на град Русе, с административен адрес гр. Русе, ул. „Плиска“ №2, бл. „Плиска“, вх. 1, ет.0**

**Акад. Христо Белоев:** Кристиян Вълчев.

**Г-н Кристиян Вълчев:** Предложението е във връзка със заявено желание на Сдружение БЧК да продължи ползването на общинския имот с адрес гр. Русе, кв. „Възраждане“, ул. „Плиска“ № 2, блок „Плиска“, вх. 1, ет.0. Самостоятелния обект няма характер ма публична общинска собственост. Не служи за изпълнение на функциите на местното самоуправление и местната администрация, поради което внасяме това предложение. Благодаря.

**Акад. Христо Белоев:** Благодаря. Няма заявки. Гласуваме точката.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 402**

На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация, чл. 6, ал. 1 и ал. 3 от Закона за общинската собственост и чл. 2, ал. 2 от Наредба №1 за общинската собственост на Общински съвет – Русе, Общински съвет – Русе реши:

Обявява самостоятелен обект в сграда с идентификатор 63427.1.163.1.128 по Кадастралната карта и кадастралните регистри на град Русе, с площ от 95,67 кв.м., брой нива на обекта: 1, с предназначение на самостоятелния обект: За здравни и социални услуги, заедно с прилежащите 1,20% идеални части от общите части на сградата, с административен адрес гр. Русе, кв. „Възраждане“, ул. „Плиска“ №2, блок „Плиска“, вход 1, етаж 0, предмет на Акт №7009/19.07.2013 г. за публична общинска собственост, вписан под №41, том 27, Н.Д. 5240, ДВР 10852, вх. рег. №11065/29.07.2013 г. по описа на Служба по вписванията – град Русе, за частна общинска собственост.

**Точка 7**

**К.л. № 395 Промяна в списъците с общински жилища**

**Акад. Христо Белоев:** Кристиян Вълчев.

**Г-н Кристиян Вълчев:** Направено е предложение от директора на ОП „Управление на общинските имоти“ за прехвърляне на единадесет общински жилищни имоти от Списък 1 на „Общински жилища за настаняване под наем на граждани с установени жилищни нужди“ и в Списък 2 на „Общински жилища от ведомствен фонд“. Благодаря.

**Акад. Христо Белоев:** Да, благодаря. Заявки за изказвания няма. Гласуваме.

**КВОРУМ – 43. С 32 „за“, 0 „против“ и 11 „въздържали се“ се прие**

**РЕШЕНИЕ № 403**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация и чл. 42, ал.1 и ал. 2 от Закона за общинската собственост, чл. 12, ал. 1, ал. 2 и ал. 4 от Наредба №6 на Общински съвет – Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

1. Приема изменение на Списък №1 на общинските жилища за настаняване под наем на граждани с установени жилищни нужди за 2024 г., утвърден от Общински съвет – Русе с Решение №63, прието с протокол №4/25.01.2024 г. (допълнен и изменен с Решение №126 по протокол №6/29.02.2024 г. и Решение №170 по протокол №7/28.03.2024 г. на Общински съвет – Русе), както следва:

1.1. премахва от раздел А. Апартаменти точка №67 – жилищен имот, представляващ апартамент с административен адрес гр. Русе, ж.к. „Възраждане“, ул. „Тулча“ №8, блок „Шабла“, вход 5, етаж 7, ап. №17, предмет на АЧОС №9261/12.07.2019 г.;

1.2. премахва от раздел А. Апартаменти точка №447 – жилищен имот, представляващ апартамент с административен адрес гр. Русе, ж.к. „Дружба 1“, ул. „Студен кладенец“ №19, блок 2, вход 2, етаж 2, ап. №6, предмет на АЧОС №1666/07.10.1997 г.;

1.3. премахва от раздел А. Апартаменти точка №394 – жилищен имот, представляващ апартамент с административен адрес гр. Русе, ж.к. „Дружба 1“, ул. „Христо Ясенов“ №2, блок 3, вход 2, етаж 7, ап. №21, предмет на АЧОС №2309/17.11.1998 г.;

1.4. премахва от раздел А. Апартаменти точка №433 – жилищен имот, представляващ апартамент с административен адрес гр. Русе, ж.к. „Дружба 1“, ул. „Изола планина“ №11, блок „Изола планина“, вход 1, етаж 1, ап. №2, предмет на АЧОС №1589/30.09.1997 г.;

1.5. премахва от раздел А. Апартаменти точка №467 – жилищен имот, представляващ апартамент с административен адрес гр. Русе, ж.к. „Дружба 2“, ул. Гоце Делчев“ №14, блок 1, вход 3, етаж 2, ап. №4, предмет на АЧОС №460/31.05.1996 г.;

1.6. премахва от раздел А. Апартаменти точка №469 – жилищен имот, представляващ апартамент с административен адрес гр. Русе, ж.к. „Дружба 2“, ул. „Гоце Делчев“ №16, блок 2, вход 1, етаж 1, ап. №1, предмет на АЧОС №1675/07.10.1997 г.;

1.7. премахва от раздел А. Апартаменти точка №752 – жилищен имот, представляващ апартамент с административен адрес гр. Русе, ж.к. „Дружба 3“, ул. „Стоян Михайловски“ №6, блок 41, вход 2, етаж 6, ап. 22, предмет на АЧОС №1178/19.02.1997 г.;

1.8. премахва от раздел А. Апартаменти точка №986 – жилищен имот, представляващ апартамент с административен адрес гр. Русе, ж.к. „Дружба 3“, ул. „Йоаким Груев“ №4, блок 53, вход 1, етаж 3, ап. №9, предмет на АЧОС №2917/03.06.1999 г.;

1.9. премахва от раздел А. Апартаменти точка №135 – жилищен имот, представляващ апартамент с административен адрес гр. Русе, ж.к. „Изток“, ул. „Киев“ №5, блок „Маестро Атанасов“, вход 2, етаж 1, ап. №7, предмет на АЧОС №2628/09.03.1999 г.;

1.10. премахва от раздел А. Апартаменти точка №107 – жилищен имот, представляващ апартамент с административен адрес гр. Русе, ж.к. „Изток“, ул. „Измаил“ №7, блок „Дилянка“, вход 1, етаж 5, ап. „А“, предмет на АЧОС №9642/13.01.2020 г.;

1.11. премахва от раздел А. Апартаменти точка №1491 – жилищен имот, представляващ апартамент с административен адрес гр. Русе, ж.к. „Чародейка“, ул. „Филип Станиславов“ №2, блок 403, вход 4, етаж 8, ап. №16, предмет на АЧОС №2447/15.01.1999 г.

2. Приема допълнение на Списък №2 на общинските жилища от ведомствения фонд за 2024 г., утвърден от Общински съвет – Русе с Решение №63, прието с протокол №4/25.01.2024 г. (допълнен с Решение №126 по протокол №6/29.02.2024 г. на Общински съвет – Русе), както следва:

2.1. създава нова точка №84 – жилищен имот, апартамент с административен адрес гр. Русе, ж.к. „Възраждане“, ул. „Тулча“ №8, блок „Шабла“, вход 5, етаж 7, ап. №17, предмет на АЧОС №9261/12.07.2019 г.;

2.2. създава нова точка №85 – жилищен имот, апартамент с административен адрес гр. Русе, ж.к. „Дружба 1“, ул. „Студен кладенец“ №19, блок 2, вход 2, етаж 2, ап. №6, предмет на АЧОС №1666/07.10.1997 г.;

2.3. създава нова точка №86 – жилищен имот, апартамент с административен адрес гр. Русе, ж.к. „Дружба 1“, ул. „Христо Ясенов“ №2, блок 3, вход 2, етаж 7, ап. №21, предмет на АЧОС №2309/17.11.1998 г.;

2.4. създава нова точка №87 – жилищен имот, апартамент с административен адрес гр. Русе, ж.к. „Дружба 1“, ул. „Изола планина“ №11, блок „Изола планина“, вход 1, етаж 1, ап. №2, предмет на АЧОС №1589/30.09.1997 г.;

2.5. създава нова точка №88 – жилищен имот, апартамент с административен адрес гр. Русе, ж.к. „Дружба 2“, ул. Гоце Делчев“ №14, блок 1, вход 3, етаж 2, ап. №4, предмет на АЧОС №460/31.05.1996 г.;

2.6. създава нова точка №89 – жилищен имот, апартамент с административен адрес гр. Русе, ж.к. „Дружба 2“, ул. „Гоце Делчев“ №16, блок 2, вход 1, етаж 1, ап. №1, предмет на АЧОС №1675/07.10.1997 г.;

2.7. създава нова точка №90 – жилищен имот, апартамент с административен адрес гр. Русе, ж.к. „Дружба 3“, ул. „Стоян Михайловски“ №6, блок 41, вход 2, етаж 6, ап. 22, предмет на АЧОС №1178/19.02.1997 г.;

2.8. създава нова точка №91 – жилищен имот, апартамент с административен адрес гр. Русе, ж.к. „Дружба 3“, ул. „Йоаким Груев“ №4, блок 53, вход 1, етаж 3, ап. №9, предмет на АЧОС №2917/03.06.1999 г.;

2.9. създава нова точка №92 – жилищен имот, апартамент с административен адрес гр. Русе, ж.к. „Изток“, ул. „Киев“ №5, блок „Маестро Атанасов“, вход 2, етаж 1, ап. №7, предмет на АЧОС №2628/09.03.1999 г.;

2.10. създава нова точка №93 – жилищен имот, апартамент с административен адрес гр. Русе, ж.к. „Изток“, ул. „Измаил“ №7, блок „Дилянка“, вход 1, етаж 5, ап. „А“, предмет на АЧОС №9642/13.01.2020 г.;

2.11. създава нова точка №94 – жилищен имот, апартамент с административен адрес гр. Русе, ж.к. „Чародейка“, ул. „Филип Станиславов“ №2, блок 403, вход 4, етаж 8, ап. №16, предмет на АЧОС №2447/15.01.1999 г.

**Точка 8**

**К.л. № 396 Предоставяне безвъзмездно за управление на част от общинска сграда с идентификатор 63427.4.609.1 по КККР на гр. Русе, с адрес гр. Русе, ж.к. „Дружба 3“, ул. „Никола Й. Вапцаров“ №20, за нуждите на Детска ясла №6**

**Акад. Христо Белоев:** Кристиян Вълчев.

**Г-н Кристиян Вълчев:** Уважаеми господин Председател, уважаеми господин Кмет, уважаеми госпожи и господа общински съветници. С докладна записка директора на Детска ясла № 6 желае да бъде утвърдено безвъзмездно право на управление на площ от 11 кв. м. на втори етаж от сграда със съответния идентификатор, намиращ се в кв. „Дружба 3“, ул. „Никола Йонков Вапцаров“ № 20. Благодаря.

**Акад. Христо Белоев:** Благодаря. Изказвания няма. Гласуваме точката.

**КВОРУМ – 46. С 45 „за“, 0 „против“ и 1 „въздържали се“ се прие**

**РЕШЕНИЕ № 404**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал. 4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Детска ясла №6 представлявана от директора Вероника Трифонова, на част с площ от 11 кв.м. от втори етаж на сграда с идентификатор 63427.4.609.1 по Кадастралната карта и кадастралните регистри на гр. Русе, цялата със застроена площ от 1 602 кв.м., с предназначение: Сграда за детско заведение, с административен адрес гр. Русе, ж.к. „Дружба 3“, ул. „Никола Й. Вапцаров“ №20, представляваща стая, ситуирана непосредствено до предоставените вече помещения на детското заведение в западната й част, описана в АПОС №6861/04.01.2013 г., вписан под №150, том 5, Н.Д. 943, ДВР 2354, вх.рег. №2391 от 20.02.2013 г. по описа на Службата по вписвания – Русе.

**Точка 9**

**К.л. № 397 Продажба на общински поземлен имот, с идентификатор 63427.150.173 находящ се в землището на град Русе, местност „Караманлийка“, по реда на чл. 35, ал. 3 от ЗОС**

**Акад. Христо Белоев:** Кристиян Вълчев.

**Г-н Кристиян Вълчев:** Предложението е за продажба на застроен поземлен имот със съответния идентификатор с площ 523 кв. м., находящ се в гр. Русе, местност „Караманлийка“ с трайно предназначение за земеделски труд и отдих при съответната пета категория по реда на чл. 35, ал.3 от ЗОС. Благодаря ви.

**Акад. Христо Белоев:** Да, благодаря. Изказвания няма. Гласуваме.

**КВОРУМ – 46. С 42 „за“, 0 „против“ и 4 „въздържали се“ се прие**

**РЕШЕНИЕ № 405**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 3, чл. 41, ал. 2 от ЗОС, чл. 26, ал. 1, т. 1 и чл. 31 ал. 1 от Наредба №1 за общинската собственост на Общински съвет – Русе, Общинският съветреши:

Дава съгласие за продажба на поземлен имот – частна общинска собственост, находящ се в землището на град Русе, м. „Караманлийка“, ПИ с идентификатор 63427.150.173, с площ 523 кв. м., трайно предназначение на територията: Земеделска, с начин на трайно ползване: За земеделски труд и отдих (съгласно § 4 ПЗРЗСПЗЗ), категория на земята: пета, предмет на АЧОС №11053/19.04.2024 г., вписан под №138, том 12, Н.Д. 2525, ДВР 4995, вх. рег. №5109 от 26.04.2024 г. по описа на Службата по вписванията – град Русе, на Диана Иванова и на Величка Неделчева на цена 8 440 лева (осем хиляди четиристотин и четиридесет лева) без включени дължими данъци и такси. Последните за сметка на купувачите.

Решението подлежи на обжалване чрез Общински съвет – Русе пред Административен съд – Русе, по реда на АПК, в 14-дневен срок от съобщаването му.

Същото подлежи на оспорване и на контрол по реда предвиден в чл. 45 ЗМСМА, във връзка с чл. 8, ал. 11 от ЗОС.

**Точка 10**

**К.л. № 398 Откриване на процедура за продажба на поземлен имот с идентификатор 63427.1.317 по Кадастралната карта и кадастралните регистри на гр. Русе, с адрес гр. Русе, кв. „Възраждане“, ул. „Митрополит Григорий“ №2, по реда на чл. 35, ал. 3 от Закона за общинската собственост**

**Акад. Христо Белоев:** Кристиян Вълчев.

**Г-н Кристиян Вълчев:** Предложението е за продажба на застроен поземлен имот със съответния идентификатор, отново по реда на чл. 35, ал.3 от ЗОС с адрес кв. „Възраждане“, ул. „Митрополит Григорий“ № 2, целия с площ от 444 кв. м. Благодаря ви.

**Акад. Христо Белоев:** Благодаря. Изказвания няма. Гласуваме.

**КВОРУМ – 46. С 42 „за“, 0 „против“ и 4 „въздържали се“ се прие**

**РЕШЕНИЕ № 406**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №ОИ-10-58/18.06.2024 г. и извлечение от Протокол №9/04.10.2024 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2024 г. с продажба на поземлен имот с идентификатор 63427.1.317 по КККР на гр. Русе, с площ от 444 кв.м., с адрес гр. Русе, кв. „Възраждане“, ул. „Митрополит Григорий“ №2, трайно предназначение на територията: Урбанизирана, с начин на трайно ползване: Комплексно застрояване, а съгласно Застроителния и регулационен план на гр. Русе представлява УПИ II-3619, 3620 в кв. 377, предмет на АЧОС №11173/23.07.2024 г., вписан под №77, том 24, Н.Д. 5057, ДВР 9516, вх.рег.№9756 от 31.07.2024 г. по описа на Службата по вписвания – Русе, с прогнозен приход от продажбата в размер на 257 600,00 лв. (двеста петдесет и седем хиляди и шестстотин лева), без включени дължими данъци и такси.

2. Дава съгласие за продажба на поземлен имот с идентификатор 63427.1.317 по КККР на гр. Русе, с площ от 444 кв.м., с адрес гр. Русе, кв. „Възраждане“, ул. „Митрополит Григорий“ №2, трайно предназначение на територията: Урбанизирана, с начин на трайно ползване: Комплексно застрояване, а съгласно Застроителния и регулационен план на гр. Русе представлява УПИ II-3619, 3620 в кв. 377, предмет на АЧОС №11173/23.07.2024 г., вписан под №77, том 24, Н.Д. 5057, ДВР 9516, вх.рег.№9756 от 31.07.2024 г. по описа на Службата по вписвания – Русе, на Ростислава Бозмова на цена от 257 600,00 лв. (двеста петдесет и седем хиляди и шестстотин лева), без включени дължими данъци и такси. Последните са за сметка на купувача.

Решението подлежи на обжалване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му, респективно подлежи на контрол и на оспорване по реда на чл. 45 от ЗМСМА, във връзка с чл. 8, ал. 11 от ЗОС.

**Точка 11**

**К.л.№ 315 Промяна на характера на собствеността от публична общинска в частна общинска собственост на самостоятелен обект в сграда с идентификатор 63427.2.2085.6.22 по Кадастралната карта и кадастралните регистри на град Русе, с административен адрес гр. Русе, ул. „Цар Асен“ №26, бл. „Съединение“, вх. 6, ет.0.**

**Акад. Христо Белоев:** Кристиян Вълчев.

**Г-н Кристиян Вълчев:** Поддържаме така направената точка. Това е отново помещение, с което искаме да променим характера на собствеността от публична в частна, за да може общината да се разпорежда по-добре с имота. Благодаря.  
 **Акад. Христо Белоев:** Благодаря. Изказване, Росица Георгиева.

**Г-жа Росица Георгиева:** Госпожо Муртезова, да искам време от група.  
 **Акад. Христо Белоев:** От името на група.

**Г-жа Росица Георгиева:** От името на група, ще бъда много бърза. Всъщност искането на госпожа Диана Димова да й се предостави помещение. Чета от контролния лист - помещения осигуряват достъпна среда за хора със затруднения в придвижването, с подходяща локация в близост до спирки на градския транспорт, общински и държавни администрации, места за паркиране и така нататък. Тя не посочва нищо и очаква община Русе да има регистър на помещенията и да й предостави такова, на което тя е дала параметрите, на които да отговаря. В отговор на това община Русе хваща първото удобно помещение, а после ще помоля нали Кристиян Вълчев като директор дирекция да каже има ли регистър на имотите и как може да разберем, кой от тях е за социални, за здравни, за образователни нужди и как се прави подбора, но това е въпрос по-нататък. Сега искам да ви запозная накратко. Информация за разкриването и предоставянето на социална услуга „Център за социална рехабилитация и интеграция град“, гр. Русе, улица „Йосиф Цанков“ 45-47, етаж 2. Община Русе в периода 2017-2019 реализира проект „Разкриване на Общностен център за предоставяне на почасови социални услуги, личен асистент, социален асистент и Център за социална рехабилитация и интеграция в община Русе“ по сключен административен договор с Министерството на труда и социалната политика по процедура за безвъзмездна финансова помощ с източник на финансиране, развитие на човешките ресурси. Бюджетът на проектното предложение е в размер на 391 166 лева, от които са усвоени при приключване на проектните дейности 380 275 лева. Извършени са дейности по обновяване и текущ ремонт на помещенията, в които се предоставят услугите. Сключен е договор за СМР дейности на стойност 17 367 лева. Ремонтирани са част от покрива, шест стаи и санитарни помещения, входно антре, стълбище. Доставено е подходящо оборудване и обзавеждане, климатици за 4 630 лева, компютри за 2 988 лева, мултифункционално устройство за 387 лева, бюра, модулни секции, столове, маси и други за 4 608 лева. За обезпечаване на нормалното функциониране на социалната услуга са извършени дейности по доставка и монтаж на пожароизвестителна инсталация. За обезпечаване на достъпа на средата е доставено платформено съоръжение за изкачване на стълби за 7 950 лева. В близост до това помещение на улица „Йосиф Цанков“ 45-47 се намират детски градини, Читалище „Георги Бенковски“, поща, полиция, лични лекари, пункт на Детска млечна кухня. Осигурена е транспортна инфраструктура, изградена улична мрежа и тротоари за пешеходци и развити транспортни връзки. Тази услуга освен на място по сключения договор с госпожа Димова, броят на лицата в групите е съобразен с възрастовите особености, потребностите и възможностите на личната материална база. Освен сградата на центъра, услугата се предоставя и мобилно. Мобилната работа е предложена с цел по-широко обхващане на целевите групи и предотвратяване процеса на социалното изключване чрез използване ресурсите на услугата ЦСРИ. Мобилната работа от наетите специалисти се предлага в случаи, когато присъствието на потребителя в центъра е невъзможно по обективни причини. Социалната услуга е предоставена на широк кръг потребители, деца и лица в риск от социално включване. Първо има 1 конкурс, който е проведен за срок от 3 години. Явили са се трима кандидати, но е сключено със Сдружение „Център Динамика“. На 12.10.2022 г., кметът на община Русе със своя заповед е обявил конкурс за възлагане предоставянето на социалната услуга. Тя се е предоставяла 3 години, след което се предоставя отново. Конкурсът е проведен съгласно изискванията. На него се е явил един кандидат, защото другите са знаели, че адресът на предлагане на услугата е същия, който е представил съответните документи и е сключен договор за 5 години, значи договорът е до 2027 година. Това е накратко предоставянето във връзка с искането на госпожа Димова. Защо за периода от 2019-2024 година, след като тя е предоставила услугите на този адрес, сега възникват тези нейни искания. Имам следните въпроси. Какви дейности ще се реализират в общинските помещения, в които са вложени европейски финансови средства за текущ ремонт, оборудване и обзавеждане? Услугата е разкрита в район, вторият ми въпрос, в който е отчетена необходимостта и потребността от този вид социална услуга и подкрепа. Квартал „Дружба 2“ в местността „Селеметя“, част от жителите са от ромска общност. Други услуги за деца липсват при все, че услугата Център за социална рехабилитация е развивана в квартала 7 години. Какви са предпоставките за промяна и предоставяне на услуга в друг квартал на града и дали това ще е в интерес на хората в нужда или в интерес на доставчика на социалната услуга? В случай на промяна мястото на предоставяне на социалната услуга, на каква стойност и за чия сметка ще са дейностите по ремонта, оборудването и обзавеждането на новия адрес на социалната услуга? Планирани ли са тези средства в бюджета на конкретната социална услуга? За промяна адреса на предоставяне на социалната услуга съгласно изискванията на Правилник за прилагане на Закона за социалните услуги член 86, алинея 5, точка 1, се иска първо да се подаде искане за предварително одобрение до изпълнителния директор на Агенция за социално подпомагане, което ако се одобри, следва да се предостави на общинския съвет за вземане на решение за промяна на мястото на предоставяне на социалната услуга. В случай на промяна на адреса на предоставяне на услугата е необходимо да се проведе нова конкурсна процедура за възлагане предоставянето на социалната услуга, тъй като се променя мястото. В случай, че не се спазят описаните по-горе последователно в точка 3 и 4, ще се наруши дисбаланса на проведената последна процедура за възлагане предоставянето на социалната услуга. Договорът за възлагане, предоставянето на социалната услуга, сключен с частния доставчик, ще се окаже незаконосъобразен, тъй като услугата ще се предоставя на нов адрес, който не е бил обект на конкурсната процедура. Във връзка с това, предлагам Община Русе да помисли в закритите училища „Пейо Яворов“ и Професионална гимназия по зърносъхранение има достатъчно помещения, които могат да се предоставят на госпожа Димова, като спазвам всички тези изисквания, които прочетох и се даде отговор, кой ще извърши ремонтите, за да може тези помещения да отговарят на изискванията. Аз предлагам Община Русе отново да помисли за това предложение, а помещенията, които са в блок „Съединение“ са необходими за образователни цели и това го доказа оттеглената точка на Центъра за работа с деца, общинският, на който също са необходими помещения. Да, предлагам да ги дадем тези помещения, които са за образователни цели.

**Акад. Христо Белоев:** Времето изтече. Оставихме две минути над петте.  
 **Г-н Стоян Христов:** Господин Белоев, изказване.

**Акад. Христо Белоев:** Уважаеми господин Кмет, общински съветници. Може би мой е пропуска, че не е поканена тук госпожа Димова, но точката касае промяна на собствеността, нищо друго. Проведохме една среща с госпожа Алисе Муртезова в моя кабинет и госпожа Димова. Има между 35 и 40 деца, които се нуждаят от тази услуга и в района, в който тя в момента работи има само 1 дете. Изключително затруднение от придвижване на родителите, които водят тези деца до там и искане на родителите някакво помещение, което да бъде под жп гарата към града, където и да е. Не конкретно дори това. Също има искане до областния управител да бъде предоставено подходящо помещение, като областния управител е отговорил, че няма такава възможност и няма помещение. Той няма възможност да предостави. Общината предоставя свободно помещение, което от 3 години не се ползва за нищо. От тази услуга децата са разпределени, които я ползват в районите „Възраждане“, „Център“, „Дружба“, „Чародейка“, „Родина“. И е подходящо като място, също като локация за спиране. Пейки има, градинка за сядане, за почиване, за изчакване и така нататък. Ако беше тук госпожа Димова, може би щеше да обясни необходимостта от тази услуга и защо по този начин трябва да се търси нещо за облекчаване. След срещата, която проведохме с госпожа Муртезова аз си мислех, че въпроса е изяснен и също предложих тя да бъде поканена на заседанието на групата. Така че, само исках да изясня, какво е направено в случая, но за мен аз съм убеден, че това помещение е необходимо да бъде, да се ползва и да бъде предоставено на тези деца, които имат нужда от него. Четиридесет деца никак не са малко и горе в района има само едно дете, всички други са в града. Благодаря.

**Г-н Стоян Христов:** Господин Мариян Димитров за изказване. А, не, реплика има. Господин Димитров, извинявайте, реплика има.

**Г-жа Росица Георгиева /реплика/:** Академик Белоев, аз съм напълно съгласна с Вас, че трябва да търсим решение за тези деца, но въпроса ми е защо 7 години се е предоставила услугата на този адрес? Какво ще стане със средствата, които са вложени? Защо тръгваме по обратния ред първо да променим собствеността, а после да искаме разрешение за новия адрес и след като тази услуга е разкрита за децата от този район, защото те не са обхванати? И защо госпожа Димова не използва възможностите за мобилно предоставяне на услугите, за които Ви прочетох, които са включени в стойността на предлаганата услуга. И за тези 3 години Вие казвахте да, така е, не се ползва, но ето в предходна точка оттеглихме за къщата на „Панайот Хитов“ 7, а в същото време се оказва, че за Центъра за работа с деца има нужда от помещения. Ами да дадем тези, които са за образователни цели, вместо да променяме собствеността. И друго, защо не използваме закритите училища Яворов и зърносъхранение, където има достатъчно помещения?

**Акад. Христо Белоев:** Да, ще се въздържа от дуплика. Мариян Димитров. Въздържам се от дуплика, защото мисля, че бях ясен в изказа си.

**Г-н Мариян Димитров:** Уважаеми колеги, общински съветници, изслушах внимателно казаното от господин Белоев и от госпожа Росица Георгиева. Вие бяхте ясен, господин Белоев, но мисля, че госпожа Георгиева посочи юридически пречки това да се случи и във връзка с договора, и във връзка с помещението. И аз не виждам защо все пак администрацията не предостави друго помещение, а това, което е оборудвано не го даде на Общинския детски център за култура и изкуство. Така че, ми се струва, че отново трябва да бъде оттеглена тази точка. Ако тя не се оттегли, предлагам да не подкрепяме тази точка и да търсим друго решение на въпроса. Благодаря.

**Акад. Христо Белоев:** Да, господин Недев.

**Г-н Димитър Недев:** Уважаеми господин Председател, уважаеми общински съветници. Аз ви предлагам да погледнете точката – промяна характера на собствеността от публична в частна. Така, за да се премине към следващата фаза, за която говори госпожа Георгиева, ще се влезе отново на сесия. Услугата, която се предоставя в момента от спечелилия конкурса клуб „Динамика“ се предоставя и ще продължи да се предоставя. На страница 53 от договора е записано, че веднъж бенефициентът се задължава в случай на ремонтни дейности, свързани с адаптиране на място за хора с увреждания или помещения, в които не се предоставят услуги, да запази функцията, предназначението, собствеността на помещенията и времето за изпълнение на проекта със срока до одобряване на окончателния доклад на проекта. Тоест, дори и да се премести услугата, тя е длъжна да изпълнява своето предназначение. За информация, устойчивостта на проекта изтича в началото на следващата година в месец Март. Никой не е казал, че тази услуга няма да продължи да се изпълнява и аз искам да ви кажа няколко цифри. От 2020 година досега през услугата са преминали 122 деца, от които 122 деца 31 са живеещи в зона „Център“, 16 в зона „Здравец“, 16 в „Родина“, 3 в квартал „Дружба“, 3 в Средна кула, 1 от „Селеметя“, 2 в „Сарая“, „Мидия - Енос“ - 14. Децата, които са прекратили участието си в услугата поради неудобност на място, където тя се произвежда от 2020 година на 3 се увеличават 2021 на 5, 2023 на 20, 2024 70 бяха до лятото, до 31 Юли. В момента не съм вземал справка. Тоест, желанието не е било точно за това помещения, а за помещение, което да е удобно за деца с увреждане. Все пак, това не са деца, които могат да се качват на високи етажи и това е целта. Никой не желае да се прекратява услугата, желаем услугата да бъде достъпна за повечето деца, които имат действително нужда от нея и това е желанието, което на по-късен етап ще бъде обявено. И следващата стъпка, ако има такова помещение, е да искаме съгласие каквото има такова от управляващия услугата и от Агенцията за качеството на социалните услуги. Освен това преместването ще бъде изцяло за сметка на сдружението. Общината няма да се ангажира финансово, а мястото, което ще се освободи евентуално, ние смятаме, че може да направим Кризисен център от каквито има нужда в град Русе.

**Акад. Христо Белоев:** Да. Изказване, Искрен Веселинов. Отказва се. Алисе Муртезова.

**Г-жа Алисе Муртезова:** Колеги, предния път когато беше вкарана точката общинска администрация действително пое ангажимента да предложи друго помещение. На разговора, на който присъствах с господин Белоев, той беше иницииран от нас разбира се, госпожа Димова каза, че друго помещение не и е предлагано. Аз наистина искам да разбера от господин Вълчев, има ли регистър? Много често го срещам на центъра, изобщо и в други части на града, най-вероятно прави контрол на този регистър. Искам да видя, има ли такъв регистър, а ако става въпрос за образователни цели, помещения за образователни цели, искам да ви кажа, който не е ходил в ЦУНТ-а, нека да отиде. Там децата едва ли не като се родят, трябва да се запишат да ходят на ЦУНТ на каквато и да е форма. Каквото си помислите и математика, и роботика и всички други форми, защото там няма помещения достатъчно. И ние спокойно може да изкараме едно от тези преподавания в помещения, които са за образователни цели. Има много голям интерес. Родителите все повече и повече искат да записват децата си. В ЦУНТ-а услугата, която се предлага е на много високо ниво. Това го казвам и като родител, и като човек, който общува с много хора в страната. В другите градове наистина тази услуга не се предлага на това ниво и аз не мога да разбера, защо след като сме се разбрали, че общинска администрация ще предложи нали поне още едно помещение, то не е изпълнено.  
 **Акад. Христо Белоев:** Такова уточнение не е имало.

**Г-жа Алисе Муртезова:** Не, не, предния път имаше, как. Миналият път, когато Вие предложихте, тази точка влиза за втори път, как да не влиза за втори път. За втори път влиза тази точка на сесия.

**Акад. Христо Белоев:** Предният път я отложихме, да.

**Г-жа Алисе Муртезова:** Пак е за Център „Динамика“. Ама по същия начин, същите помещения, пак за Център „Динамика“. Нека и господин Вълчев да отговори.

**Акад. Христо Белоев /реплика/:** Да, благодаря. Аз една реплика само. Само реплика. От изказването искам само да повторя едно изречение. Предоставя се помещение, което 3 години не е ползвано за нищо. И точката е промяна характера на собствеността. Въобще не става дума за Център „Динамика“ нещо да правим, нали. Впоследствие, ако има нещо, то ще бъде пак решение на общинския съвет. Кметът на общината, изказване.

**Г-н Пенчо Милков:** Уважаеми господин Председател, уважаеми общински съветници. В община Русе има Регистър на общинската собственост на обектите, които се отдават под наем, а отделно има решение на общинския съвет, което вие гласувате веднъж годишно за управление и разпореждане с общинска собственост и вие сте запознати с това решение, защото го правите всяка година. Регистър има, до голяма степен скоро данните ще бъдат дигитализирани и качени в ГИС системата, за да бъдат достъпни от телефоните ви, сега са достъпни за всеки гражданин. Постоянно има граждани пред общинска собственост. Всеки си прави справки и си подава заявления. Кой имот е общински, кой е свободен, колко време остава за освобождаване на дадения имот. Аз ви моля да вземем разумно решение, а не емоционално и да вземаме как да кажа и да спорим и да поставяме позиции по въпроси, които наистина са системни и важни. Община Русе абсолютно е лидер по социални услуги от всички големи градове. Където отида аз или господин Енчев преди, първия мандат, сега господин Недев, или водим и показваме, какво сме направили, или даваме съвети и това не е базирано само на работата в последните 5 години, а това е политика на общината, започната от много години, защото е взето такова решение. Община Русе е прецедент, всички го казват от 49 услуги да даде толкова много услуги на външни доставчици, защото кметът има право лично да ги изпълнява общината или да има доверие в неправителствени организации. Другите общини масово си задържат социалните услуги към общините, за да може кметът да е работодател, от кмета всичко да зависи. Тук е обратното. И сега на годишнините на две от най-големите и неправителствени организации това се изтъкна на двадесетите им годишнини, че Община Русе е лидер в това да предоставя на неправителствени организации възможността да изпълнят социалната услуга. След като сме им дали тази възможност, им се доверяваме в ежедневната грижа за хора с увреждания и също и за деца. Нека да имаме и такова доверие в тяхната преценка, кое помещение е добро и кое изпълнява тези услуги и кое им върши работа. Ние почнахме да им даваме акъл в момента, къде и как да си вършат работата на сдружения, които изпълняват социални услуги. При всички срещи, които академик Белоев направи преди настоящата сесия, при всички срещи, които направи, за да се уточнят тези въпроси, точката се оттегли, за да се проведат тези срещи. И аз бях уверен от него, че въпросът е разрешен. В момента ние предоставяме помещение. Вие ще го предоставите, което от 3 години стои празно и заключен. От хипотезите и възможностите, ама можело да се използва за друго. Може, 3 години никой не е предложил да се използва за друго. Средства има неправителствената организация да направи ремонт, защото има делегиран бюджет в социалната услуга и тя ще го извърши. Като откажете да гласувате тази точка, това ще бъде абсолютно необосновано и в противоречие на желанието на тези, които работят и го разбират. Това не противоречи на закона, господин Димитров. Точката е гласувана на ЗОРС и е минала. Няма колега юрист, който да е казал че противоречи на нормативната уредба, нито от колегите в общината, нито от колегите в общинския съвет, които са юристи, за да може да се каже, че това нещо противоречи на закона. И недейте го казва така. Аз ви моля да вземете разумното решение. Следващата сесия, когато се постави вече, тук е промяна собствеността, затова не е била на срещите на комисиите или на сесия ръководителя на социалната услуга. Когато се предоставя по нейно искане става, това го пише в обстоятелствената част, но в диспозитива на точката пише промяна. Когато в следващото решение взимате да се предоставя на социалната услуга, разбира се, че ще бъде на комисии тук. Така сме преценили. И пак казвам бяха проведени разговори, затова точката днеска е тук. Благодаря ви.

**Акад. Христо Белоев:** Да, благодаря. Марияне? Реплика.

**Г-н Мариян Димитров /реплика/:** Господин Милков, ами то през ЗОРС минават много материали, които после има протести на прокуратурата и стигат и до съда. Тъй че, това не е някаква индикация. Така, колкото вече по същество промяна на характера на собствеността, не искам да бъде краен, обаче Вие ме принуждавате. Виждам как администрацията натиска точно това сдружение да вземе точно това помещение, което 3 години стояло празно. Значи то не и трябва на общината. Дали не подготвяме следващата приватизация на това помещение точно от това сдружение? Това е въпроса ми.  
 **Акад. Христо Белоев:** Така, други изказвания? Да, гласуваме точката.

**КВОРУМ – 46. С 17 „за“, 1 „против“ и 28 „въздържали се“ не се прие предложението.**

**Точка 12**

**К.л. № 368 Откриване на процедура за продажба на общински поземлен имот по ул. „Котовск“ №14, град Русе, предмет на Акт №5860/11.05.2009 г. за частна общинска собственост, по реда на чл. 35, ал. 3 от Закона за общинска собственост**

**Акад. Христо Белоев:** Кристиян Вълчев.

**Г-н Кристиян Вълчев:** Уважаеми господин Председател, уважаеми господин Кмет, уважаеми госпожи и господа общински съветници. Предложението е за продажба на застроен недвижим имот по реда на член 35, алинея 3 от ЗОС в квартал 651-6 по плана на ж.к. „Изток“ със съответния идентификатор, намиращ се на улица „Котовск“ 14. Бих искал да кажа, че дружеството, което е заявител и собственик на имота е тук, понеже възникнаха въпроси какво ще прави с терена, така че при ваше желание биха могли да внесат яснота, че всъщност нямат желание да си събарят сградата и са вложили много в нея. Благодаря ви.

**Акад. Христо Белоев:** Да, благодаря. Тончев, изказване.

**Г-н Калоян Тончев:** Уважаеми господин Кмете, уважаеми господин Председател, колеги. Взимам думата, тъй като на комисии още предходния месец тази точка бих казал така възбуди интереса на много общински съветници. На моя въпрос, дали евентуално имаме някаква информация, какви са инвестиционните намерения на юридическото лице, тъй като в документите такова липсва, съм изключително радостен, че господина вероятно е тук и ще ни обясни какво има предвид да прави в този имот и ще се радвам това негово намерение да го видим в писмена форма.

**Акад. Христо Белоев:** Правите ли предложение да го изслушаме или? Да, има предложение за изслушване на заявителя. Да гласуваме. 39 „за“. Да, заповядайте да заявите намеренията си. В рамките на 3 минути.

**Г-н Светослав Балтаджиев:** Добър ден. Уважаеми господин Кмете, Председателю, госпожи и господа общински съветници, чест и почитания. Аз съм единия от собствениците, защото ние сме три поколения там. С баща ми започнахме тази дейност преди 40 години. Нямаше още фирми, Постановление 35, Указ 56, по-възрастните знаят за какво става въпрос. И във времето ни беше предоставен имот от общината, имаше една такава програма за дейности, които са необходими за обществото. Занаяти, услуги нали се предоставяха терени с конкурс и на нас ни беше предоставен този терен. Изградихме там сграда хубава, монолитна, на терен под високото напрежение. Отзад през годините постоянно се трупаха, то беше като незаконно сметище и постоянно се трупаха планини от строителни материали и коли за скрап, алармирали сме общината много пъти, не вземаха никакво отношение. През годините на 2-3 години сме давали по 2-3 000 лева с фадроми да чистим отзад в гаражите и са свидетели всички. Миналата година камарата бе стигнала до 4 метра. Имам снимки в телефона, пак коли за скрап, бетони, много. В 01:00 часа през нощта идват камиони, големи изсипват и така нататък. 10 гондоли, снимал съм всичко, имам материали - 10 гондоли 25-тонни съм изхвърлил боклуци от там, 7 000 лева сме дали. Поради което то там има сервитут 11 метра отзад, така че нищо не може да се прави и аз така възникна понеже имаме и нужда, тъй като във фирмата имаме 5 служебни автомобила, 2 камиончета малки, с които ходим на гробища на монтаж, 1 бус, 2 катафалки и ние от семейството, понеже аз имам трима сина, всички работим там, баща ми. Отиваме с 4-5 коли. Реално 10 коли постоянно присъстват. Като дойдат клиенти за погребение, 2-3 души с 2-3 коли за паметници, като се улучат и с още около 17-18 коли през деня винаги постоянно оперират и имаме остра нужда от паркинг. Единствено, което имаме като цел, нали заявявам ясно и категорично. Това е паркинг за автомобилите. Сега, много внимателно огледахме сесиите на комисиите по градоустройство и икономическите комисии. Възникнаха притеснения, че тази хубава монолитна сграда, която сме изградили там, нали може да я съборим и да изградим нали жилищна кооперация, да я продадем за 2 милиона, да реализираме големи печалби и сумата, която е предложена от 269 000 лева, оценена от вещи лица на общината, нали ще бъде крайно малка и ние в един момент ще подведем общината. Трябва да ви кажа, че категорично нямаме такова намерение и бих искал да се аргументирам. Първото което и както ви казах, че от 40 години изграждаме този бизнес. По-голямата част от гражданството ни познават много добре, обслужваме няма да казвам персонално хора, защото обслужваме цели браншове като клиенти при нас. Говорим за строителни компании, говорим за ресторантьорския бизнес, говорим за университета. Господин Белоев е тука от университета, нали професори, декани, който е починал всичко е при нас. Сега, извинявам се много, нали ако прозвуча странно. Сега и по принцип и четвърто поколение идва. Сега първо, че ние нямаме възможност финансова. Може ли за малко тишина?

**Акад. Христо Белоев:** Моля за тишина. И да приключвате, да.

**Г-н Светослав Балтаджиев:** Веднага приключвам. Последния аргумент, който е най-силният, че ние нямаме такава финансова възможност да отделим пари да построим кооперация. Единственото, ако хипотетично предположите, че може да го направим, е трябва да дам на някой инвеститор, някаква компания да го построи. Те да ни дадат там 20-30%. Значи реално събаряме една сграда 300 квадрата, някой да ни даде 300 квадрата жилища и офиси и на децата да разхвърляме по 500 лева наеми, което е лишено от икономическа логика. Така че, те поколения там се изгражда и се работи, четвърто поколение идва и това е просто абсурдно, нали. Така че, не само заявяваме, че нямаме такава цел. Изключително и само за паркинг. Благодаря.

**Акад. Христо Белоев:** Благодаря. Изказвания други? Тончев, реплика. Реплика ли? Да. Тончев.

**Г-н Калоян Тончев /реплика/:** Изключително съм радостен, че въпросното юридическо лице няма инвестиционни намерения да строи сгради, да събаря съществуващи и така нататък. Аз също като него имам такъв имот, който всяка година го поддържам, съседен имот чужд, който го поддържам и давам разходи за него, но направих две хипотези за въпросния имот, тъй като казвате, че имате 3 поколения, чакате четвърто, а бъдещето никога не е сигурно и не знаем, кой какво ще реши в следните поколения. Така че, в най-лошата Ви хипотеза, Вие там може да реализирате една сграда от 3585 квадратни метра. Ако вземете едно обезщетение, което казахте преди малко около 20-30%, ще Ви кажа, че се равнява някъде от порядъка на около 1 милион евро. Понеже съм ги смятал нещата и в добрата, и в лошата хипотеза. Така че, пак казвам, едно е думите, както казват хората „писаното остава“. Затова нека към инвестиционното намерение да има приложена декларация, че няма да бъде строена жилищна сграда, кооперация.

**Акад. Христо Белоев:** Алисе Муртезова, изказване.

**Г-жа Алисе Муртезова:** Колеги, аз господина за първи път го виждам, да не си мислите, че сме се срещали предварително и сме говорили. За разлика от браншовете, които той спомена, ние не работим с него, но… Ами да, така е. Аз наистина тук призовавам да го подкрепим това предложение, защото действително във времето са се давали такъв тип свободни парцели за занаяти и изобщо, той както каза за дейности, които е трябвало да бъдат развивани и които са необходими на обществото. Паркирането в целия град е проблем, така че абсолютно разбирам господина, защото в кварталите също има голям проблем с паркирането и той, за да продължи да работи, най-естественото е да му трябват паркоместа. И аз не мисля, че изграждайки един такъв бизнес, всеки не си дава сметка, че няма как ей така с лека ръка да го продаде, защото ще строи блок и тука каквото друго чухме. Благодаря.

**Акад. Христо Белоев:** Иван Петров Иванов, отказва се. Реплика. Да, госпожа Стефанова.

**Г-жа Рена Стефанова /реплика/:** Уважаеми господин Председател, господин Кмете, колеги. Колега Муртезова, нямах намерение да взимам думата по въпроса, но ще си позволя да не се съглася с Вас по две причини. Ако господина има необходимост от площи за паркиране, аз считам, че и настоящото правно положение му създава тази възможност. Може да се сключи договор за ползване, за наем и така нататък. Тоест, проблема с паркирането може да се реши много елегантно, без да бъде продавана общинската собственост. Оттам насетне той придобивайки собствеността, какво ще прави с имота е единствено и само негово решение. Та, ако ще да се кълне тук до утре, че няма да строи сграда и че няма да събаря тази. Така че, да подходим професионално по въпроса, нашата група ще се въздържи от подкрепа на тази точка, защото считаме, че не е в интерес на общината. Благодаря.

**Акад. Христо Белоев:** Благодаря. Други изказвания няма. Гласуваме точката. 24 „за“, 3 „против“, 19 „въздържали се“, точката се приема. Да, необходими са 26 гласа. Благодаря за корекцията. Точката не се приема.

**КВОРУМ – 46. С 24 „за“, 3 „против“ и 19 „въздържали се“ не се прие предложението.**

**Точка 13**

**К.л. № 408 Провеждане на процедура по чл.39, ал.4 от Закона за общинската собственост**

**Акад. Христо Белоев:** Кристиян Вълчев.

**Г-н Кристиян Вълчев:** Уважаеми господин Председател, уважаеми госпожи и господа общински съветници, става въпрос за процедура за безвъзмездно предоставяне на къщички на коледния базар, като бих искал да кажа, че имаме допълнения входирани за още 3 такива. Това са на Сдружение „Лайънс клуб Сексагинта приста“, Сдружение „Дете и пространство“ и Фондация „Александър Русев“. Подадено е заявление от Спелео клуб „Академик“ също така. Благодаря ви. Поддържаме така направеното предложение.

**Акад. Христо Белоев:** Благодаря. Мариян Димитров, изказване.

**Г-н Мариян Димитров:** Уважаеми господин Кмете, уважаеми колеги общински съветници, господин Председател. Вземам думата, за да заявя, че партия „Възраждане“ ще подкрепи тази точка, въпреки че половината от всички допълнения и една част от предложенията дойдоха след срока, предвиден в правилника. Няма да издребняваме толкова много, щом става въпрос за обществени нужди и за такова безвъзмездно предоставяне. Само че, във връзка с този коледен базар, с мен се свързаха много граждани, които харесват визията на тези коледни къщички. Сега разбрахме, че за тези организации не достигат коледните къщички с новата визия, а ще бъдат сложили 4 къщички от старите. И тъй като на една от комисиите госпожа Стефанова обясни, че къщичките за коледния базар най-вероятно няма да бъдат достатъчно за всички търговци и щял да се тегли някакъв жребий, хората питат какво пречи до тези 4 къщички, които са сложени за тези организации, да се сложат толкова къщички, колкото желаещи има да участват в коледния пазар, да си платят хората наема, от което общината да спечели. Общината да бъде удовлетворена и гражданите да бъдат удовлетворени, че могат да участват в коледния базар и съответно и купувачите да има конкуренция и да падне цената. Така че, въпреки че не е съвсем по тази точка, то е свързано с нея, питам ще има ли допълнително къщички ще остане ли някой търговец без къщичка и без право да продава на базара?

**Акад. Христо Белоев:** Да, Ениманев.

**Арх. Иван Ениманев:** Уважаеми господин Председател, уважаеми господин Кмет, уважаеми общински съветници. Господин Димитров, има издадена схема за коледен базар, която схема е изцяло иновативна спрямо новата визия, която сме така създали. Оттук нататък тези благотворителни къщички бяха в допълнение. Става въпрос за благотворителни къщички, не за коледния базар, като цяло къщичките на коледния базар. Тези благотворителни картички ги допуснахме, за да може хората да имат безвъзмездно организациите и те ще изглеждат по начин, по който да се доближава до новата визия. Тоест, ще поставим старите метални къщички, които ще бъдат облицовани във вид, както новата визия. Благодаря за вниманието. Други допълнителни къщички няма да има. Имаме специална схема само за това. Благодаря.

**Акад. Христо Белоев:** Да, надявам се е станало ясно. Други изказвания няма. Госпожа Стефанова се отказа, да. Гласуваме точката.

**КВОРУМ – 42. С 42 „за“, 0 „против“ и 0 „въздържали се“ се**

**РЕШЕНИЕ № 407**

На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 39, ал. 4 от Закона за общинската собственост; във връзка чл. 44, ал. 4 от Наредба №1 на Общинския съвет за общинската собственост, Общински съвет – Русе реши:

1. Дава съгласие да се учреди безвъзмездно право на ползване за периода от 02.12.2024 г. до 22.12.2024 г. включително, за срок от двадесет и един календарни дни, в полза на Фондация „Възстанови живот“, ЕИК 204981182, спрямо преместваем обект - частна общинска собственост - павилион №1 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.

2. Дава съгласие да се учреди безвъзмездно право на ползване за периода от 11.12.2024 г. до 17.12.2024 г. включително, за срок от седем календарни дни, в полза на Сдружение „Дунавско сияние“, ЕИК 176854495, спрямо преместваем обект - частна общинска собственост - павилион №2 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.

3. Дава съгласие да се учреди безвъзмездно право на ползване за периода от 10.12.2024 г. до 26.12.2024 г. включително, за срок от седемнадесет календарни дни, в полза на Сдружение „Български червен кръст”, ЕИК 000703415, за нуждите на Областен съвет на български червен кръст – Русе, спрямо преместваем обект - частна общинска собственост - павилион №3 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.

4. Дава съгласие да се учреди безвъзмездно право на ползване, за периода от 30.11.2024 г. до 15.12.2024 г. включително, за срок от шестнадесет календарни дни, в полза на Народно читалище „Ново начало – 2021“, ЕИК 206648600, спрямо преместваем обект - павилион №4 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.

5. Дава съгласие да се учреди безвъзмездно право на ползване, за периода от 21.12.2024 г. до 08.01.2025 г. включително, за срок от деветнадесет календарни дни, в полза на Сдружение „Германо-българска помощ за животните“, ЕИК 124607497, спрямо преместваем обект - павилион №4 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.

1. Дава съгласие да се учреди безвъзмездно право на ползване за периода от 20.12.2024 г. до 22.12.2024 г. включително, за срок от три календарни дни, в полза на СДРУЖЕНИЕ "ЛАЙЪНС КЛУБ СЕКСАГИНТА ПРИСТА 2006", ЕИК 117673017, , спрямо преместваем обект - частна общинска собственост - павилион №3 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.
2. Дава съгласие да се учреди безвъзмездно право на ползване за периода от 16.12.2024 г. до 20.12.2024 г. включително, за срок от пет календарни дни, в полза на Сдружение „Дете и пространство“, ЕИК 131333228, спрямо преместваем обект - частна общинска собственост - павилион №4 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.“
3. Дава съгласие да се учреди безвъзмездно право на ползване за определен период, както следва:

- от 30.11.2024 г. до 10.12.2024 г. включително за срок от единадесет календарни дни;

- от 23.12.2024 г. до 07.01.2024 г. включително за срок от шестнадесет календарни дни,

в полза на Фондация „Александър Русев“, ЕИК: 176994745, спрямо преместваем обект - частна общинска собственост - павилион №3 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 07.10.2024 г.“

Настоящето решение подлежи на обжалване в 14-дневен срок от съобщаването по реда на Административнопроцесуалния кодекс.

**Точка 14**

**К.л. № 383 Приемане на Наредба за изменение на Наредба № 3 за организация и развитие на комунално-битовата дейност в община Русе**

**Акад. Христо Белоев:** Господин Лазаров.

**Г-н Никола Лазаров:** Уважаеми господин Председател, уважаеми общински съветници. Поддържаме точката по мотивите подробно изложени в предложението. Представения на вашето внимание проект за изменение на Наредба 3 за организация и развитие на комунално-битовите дейности в община Русе е изменен по повод предложения на общински съветници, направени по време на работата на постоянната комисия на общинския съвет. През периода на обществения достъп по проекта не са постъпили предложения и становища от заинтересованите лица. Благодаря.  
  
 **Акад. Христо Белоев:** Благодаря. Заявки за изказване няма. Гласуваме.

**КВОРУМ – 44. С 44 „за“, 0 „против“ и 0 „въздържали се“ се**

**РЕШЕНИЕ № 408**

На основание чл. 79 от АПК, чл. 22, ал. 4, чл. 21, ал. 2, във връзка с чл. 21, ал. 1, т. 23 от Закона за местно самоуправление и местната администрация, Общински съвет - Русе реши:

Приема Наредба за изменение на Наредба № 3 за организация и развитие на комунално-битовата дейност в община Русе, със следното съдържание:

§ 1. Отменя се глава Четвърта на Наредба № 3 за организация и развитие на комунално-битовата дейност в община Русе, озаглавена „Третиране на излезлите от употреба МПС“- разпоредбите на чл. 24 до чл. 28, вкл.

§ 2. Разпоредбите на чл. 29, ал. 1, ал. 2 и ал. 3 придобиват следната редакция:

Ал. 1: „На основание чл. 22, ал. 4 на ЗМСМА нарушителите на настоящата наредба се наказват с глоба в размер на 200 лева - за физическите лица и имуществени санкции в размер на 400 лева - за едноличните търговци, и юридическите лица. При нарушения, установени повторно, се налагат глоби или имуществени санкции в двоен размер“.

Ал. 2: „За маловажни случаи на административни нарушения по настоящата наредба /като хвърляне на угарки от цигари, билети от градския транспорт и други такива/, установени при извършването им, служителите по чл. 29, ал. 3 налагат на местонарушението глоби в размер на 50 лв. срещу издаване на фиш по реда на [Закона за административните нарушения и наказания](https://legislation.apis.bg/doc/9951/0/)“.

Ал. 3: „Актовете за установяване на административни нарушения по тази наредба се съставят от служители на СЗ „ИООРС“, звено „Общинска полиция“, а за нарушения по чл. 16, бук. „в“, „г“, „д“, „е“ и чл. 21 и от служители на дирекция „Екология и зелена градска среда“.

**Точка 15**

**К.л. № 384 Приемане на Наредба за изменение на Наредба № 15 за управление на дейностите с битови, строителни и масово разпространени отпадъци на територията на община Русе**

**Акад. Христо Белоев:** Господин Лазаров.

**Г-н Никола Лазаров:** Благодаря, господин Председател. През периода на обществения достъп по проекта не са постъпили предложения и становища от заинтересовани лица. Подкрепяме точката. Благодаря.

**Акад. Христо Белоев:** Благодаря. Изказвания няма. Гласуваме. Моля за тишина.

**КВОРУМ – 44. С 44 „за“, 0 „против“ и 0 „въздържали се“ се**

**РЕШЕНИЕ № 409**

На основание чл. 79 от АПК, във връзка с чл. 22, ал. 1 на ЗУО, чл. 21, ал. 1, т. 23, във връзка с чл. 21, ал. 2 от Закона за местно самоуправление и местната администрация, Общински съвет - Русе реши:

Приема Наредба за изменение на Наредба № 15 за управление на дейностите с битови, строителни и масово разпространени отпадъци на територията на община Русе, със следното съдържание:

§ 1. Отменят се чл. 32 до чл. 41 на Раздел Трети - „Управление на дейностите с излезлите от употреба моторни превозни средства /ИУМПС/ на Глава Пета - „Организация на дейностите по управление на масово разпространени отпадъци“ на Наредба № 15 за управление на дейностите с битови, строителни и масово разпространени отпадъци на територията на община Русе.

**Точка 16**

**К.л. № 385 Приемане на Наредба за условията и реда за финансово подпомагане на спортни клубове и спортни дейности в Община Русе**

**Акад. Христо Белоев:** Борислав Рачев.

**Г-н Борислав Рачев:** Господин Председателю, господин Кмет, уважаеми общински съветници, колеги. Така направеното предложение за приемане на Наредбата за подпомагане на спортните клубове цели някои неща като предвидимост, коректна отчетност и прозрачност. Станаха доста обсъждания така в комисиите, особено в комисията по младежта и спорта. С повечето неща сме се съобразили. Сега ще ги зачета къде са промените, които сме приели. Така, значи във връзка с гореизложеното внасяме предложение за промени в предложения проект на… Той е стоял 1 месец, да чувам коментарите. Значи, не се налага. Съгласувано е с юристите, не се налага. Това са допълнения и не се налага да престои още 1 месец. Така, навсякъде в наредбата след думите „картотекирани, картотекираните, състезатели“ се поставя запетая и се допълва текста „взели участие в спортния календар на съответните спортни федерации или спортни съюзи“. Второто - член 5, алинея 4 датата 31.10 става 30.9. Трето - в член 8, алинея 6, точка 7 се премахват думите „или адриатическа“, като там след „балканиада“ стават „идентични лиги“. Само за сведение, в момента върви адриатическа лига Волейбол - жени. Това е извън проекта. В член 9, алинея 2, 7 се заменя с 14. Това е за свикването на от комисията за свикване на клубовете, които получават финансиране над 10 000 лева. Пето - член 18 след числото 18 се добавя в скоби алинея 1. В член 18, алинея 3, тридневен се изменя на седемдневен. Това е срока за корекция на неизрядности ако има документацията за кандидатстване. Седмо - текстът на член 22 става алинея 1. И осмо, което е в член 22 се добавя нова алинея 2 със следния текст: „на база утвърдените проектни предложения в член 21 в разделите „Ученически и масов спорт“, състезания от егидата на община Русе, организиране и провеждане на мащабни спортни прояви и всички други текущи спортни събития, общинската администрация изготвя ежемесечен спортен календар на община Русе, който се популяризира чрез средствата за масова информация. Също така при обсъждането са получени предложения от госпожа Недева, председател на Спортен клуб по кану каяк „Локомотив“ - град Русе. Предложението е следното: „Русенските клубове кандидатстващи за финансиране от община Русе да имат собствена детско-юношеска школа, от която да реализират спортисти във възраст мъже и жени, особено в представителните отбори на колективните спортове. В противен случай се наблюдава привличане на спортисти от други градове или държави. В това няма нищо лошо, но ако е, за да се постигне нивото на дадения отбор, които би трябвало да е поне 70% да е съставен от местни състезатели. Така ще се акцентира върху развитието на местния спорт“. Не приемаме такова предложение, тъй като то би довело до неблагоприятно третиране на едни лица спрямо други. Другото предложение, което е от Румен Калинов, председател на Спортен клуб „Русе“. В член 8, алинея 4 да се добави навсякъде по-долу под брой картотекирани създатели да се има предвид само тези, които са участвали в държавните първенства през предходната година. Исканата корекция е внесена с предложение за промени в предложения проект на наредбата, както следва: „Навсякъде в наредбата след думата (аз го зачетох по-рано) „картотекирани състезател“ се добавя „взели участие в спортния календар на съответните спортни федерации или спортни съюзи“. Второто предложение на господин Калинов, в член 9, алинея 2 срокът от 7 дни да се промени на 14. Прието е предложението. Исканата корекция е внесена с предложение за промени в предложения проект на наредба, Контролен лист 385/23.10.2024. Следва в член 16, алинея 3 да отпадне „и зрителска посещаемост на домакинските мачове, поради невъзможност за контрол на посещаемостта“. Не се приема, тъй като зрителската посещаемост може да бъде проследена. Да отпадне член 18, алинея 1, точка 2, тъй като Национален регистър на спортните организации към ММС е публичен. Не се приема, поради възможни несъответствия вследствие ненавременни отразявания на промени в публичния регистър. И петото предложение на господина - в член 18, алинея 3, срокът от 3 дни да се промени на 7 дни. Приема се. Исканата корекция е внесена с предложение за промени в предложения проект на наредбата. Сред нас са представители на някои спортни клубове. Виждам тук джудото, „Локомотив“ джудо господин Великов, виждам на баскетбол „Дунав 2016“, виждам тук представител също така батут, виждам волейбола, господин Миронов е тук, волейбол „Любо Ганев“, господин Тодоров. Нали предлагам, ако имате желание може да дадем думата на някой от колективните спортове, например на баскетбола. От индивидуалните спортове – джудото, по Ваша преценка, да си кажат те мнението за наредбата. Благодаря ви. Добре, предлагаме джудото – господин Великов и баскетбола – колегата, който е от „Дунав 2016“ представителя на баскетболния клуб, да бъдат изслушани. Правя процедура да бъдат изслушани представител на клуба джудо, представител на клуба баскетбол. Един индивидуален, един колективен спорт. Благодаря ви.

**Акад. Христо Белоев:** Имената на джудото?

**Г-н Борислав Рачев:** Господин Великов – джудо и баскетбола - господин Русев.

**Акад. Христо Белоев:** Имаше заявени изказвания, обаче ми се изтриха тука. Евгени и Досева, обаче първо изказванията ли да направим? Да, значи изслушване на господин Великов първо гласуваме. Сега ще пуснат. Изслушване за господин Великов първо гласуваме или двете изслушвания гласуваме, за двамата едновременно ще гласуваме и ще дам думата поотделно. Така, гласуваме. Стартирано е. Така, господин Великов, заповядайте в рамките на три минути и след това господин Русев.

**Г-н Владимир Великов:** Уважаеми господин Председател, господин Кмет, уважаеми общински съветници. Казвам се Владимир Великов и съм председател на Спортен клуб по джудо „Локомотив“. През последните години искам да кажа, че започна да ни се обръща внимание благодарение на доста хора от вас, за което искам да благодаря. Спорта е лице на града. Това е ясно. В рамките на 3 години нашият клуб изкара много добри спортисти, като имаме на европейско първенство 3-то място, имаме последните 3 години само говоря. Миналата година също имахме 3-то място на световно първенство по джудо на ученически игри от (не се чува) също имаме 3-то място и преди една седмица пак едно от момиченцата, които тренира при нас в 1 клас, също на жени се класира на 3-то място на световно първенство. Това стана възможно единствено и не само, но предимно на това, че имахме възможност да я изпратим там с наши средства и с помощта на средствата, които са ни отпуснати, така че пътя мисля, че е правилен. Още веднъж ще кажа, че това е реклама на града и се радвам, че имаме вашата подкрепа. Благодаря.  
 **Акад. Христо Белоев:** Да, и господин Русев, заповядайте. По наредбата може би трябва да казва. Моля за тишина.

**Г-н Руслан Русев:** Добър ден на всички. Казвам се Руслан Русев и съм от Баскетболен клуб „Дунав 2016“. Относно наредбата смятаме, че промените, които се въвеждат ще спомогнат за по-добрата работа на всички клубове, както на колективните, така и на индивидуалните. Успехите в нашия град напоследък, ако повечето от вас най-вероятно следят спортните резултати, са значително подобрени. Мога да кажа във волейбола миналата година, в нашия спорт също, всеки спорт може да изреди успехите си. Мисля, че по начина, по който общината работи в момента, резултатите ще стават все по-добри. На мен лично много ми харесва и на клуба ни насочеността тези резултати да се постигат с деца от нашия град, защото знаем назад във времето имахме много силен баскетбол, който за съжаление приключи безславно поради недобрата политика на ръководството на клуба с вземането на състезателки предимно отвън. В момента ние имаме 2 мъжки отбора, състезаващи се във втори ешалон, които са съставени само от момчета, произлезли от нашата школа. Надявам се, че все по-добре ще стават нещата за спорта в нашия град и вярваме, че подкрепата от ваша страна няма да спре. Благодаря ви.

**Акад. Христо Белоев:** Да, благодаря. Тъй като имаше реплики от залата, само да поясним. Представители имаше един на индивидуалните, един на колективните спортове. Няма да викаме всички тука нали, а те се изказват като цяло. Евгени Игнатов. Изказване. Да затвърди. Заповядай.

**Г-н Евгени Игнатов:** Уважаеми господин Председател, уважаеми господин Кмет, уважаеми общински съветници, уважаеми гости, които присъствате на нашето заседание. Действително тази наредба е нова и дава основата за развитието в близките 4 години минимум за една устойчивост и един нов подход към спорта в град Русе. Това още в член 5 си личи, където има една много съществена промяна, е записано минимум 3% от местните данъци. Това е един голям успех, както на нас общинските съветници, така и доброто отношение на общинска администрация. Приветствам тази голяма крачка напред в областта на спорта и действително тук вече ще бъдат взависимост от местните данъци, зависи и в голяма степен, какъв ресурс финансов ще имаме в областта на спорта. Всичко, което това се изговори в комисията за младежта и спорта е прието и съобразено в новата наредба. Имам само едно предложение допълнително, което явно че или е пропуснато или… Аз за мен е пропуснато да се вземе отношение. Това е член 8, в точка 6 да се добави, за първи път отново искам да добавя, че се включва като разход, който може да бъде представен и одобрен пред общинска администрация. Това са възнагражденията на треньори в публичния регистър, които са регистрирани. Това е една добра крачка, за да може спортните клубове да отчитат разход. Това е Фонд „Работна заплата“. Аз искам да добавя и още стипендии за студенти и учащи се, защото в спортните клубове освен треньори, които имат нужда да бъдат подпомагани по тази наредба, би трябвало да влязат и спортистите, които спортният клуб според техните спортни резултати, да имат възможност да дават стипендии на учащи и на студенти. Това ми е моето предложени, иначе нямам никакви проблеми с наредбата. Добре структурирана. Благодаря.

**Акад. Христо Белоев:** Благодаря. Елисавета Досева, изказване.

**Г-жа Елисавета Досева:** Уважаеми господин Председател, господин Кмете, колеги. Бих казала, че спортът в държавата ни се развива въпреки обстоятелствата. Има своите успехи. Русе, известно е на хората, които се занимават със спорт, нашата община, за разлика от много други има много пунктове, по които подпомага спорта и е една от малкото, които бих казала, че достойно се представя почти като Министерство на младежта и спорта, бюджета се увеличава. Лично аз бих казала, че имам притеснения относно роенето на клубовете, но това е друга тема. Обсъждахме сериозно нещата по време на комисиите. Искам да предложа на вашето внимание 2-3 промени, които смятам, че са важни, тъй като наредбата е нова. Предстои и да се тества. Не може още веднага да се каже дали това е най-правилния и работещият вариант, докато не мине поне веднъж такова тестване, предвид участия, резултати и така нататък. В член 6, алинея 2 - това са ученически и масов спорт, общината може да подпомага годишно до 3 състезания от 1 клуб или организация. Член 7, алинея 2 „Състезания под егидата на общината“, алинея 2 „Общината може да подпомага до 3 състезания на 1 клуб или организация“. Член 10, алинея 3 „Мащабни спортни прояви“, общината може да подпомага до 2 състезания на 1 клуб или аритметично сметнато това са 8 състезания на 1 клуб за различните видове подпомагания. По време на обсъждането в комисията ми обясниха, че не са давани на клуб повече от 3, но лично мен ме притеснява, че има възможност да са 8, така че тук предлагам вариантът, който съм написала, е да има и в трите члена да подпомага до 1 състезание на спортен клуб или другия вариант - до 2 състезания на вид спорт. Имаме видове спорт, в които имаме 2-3-5 клуба. Аз лично смятам, че до 1 състезание така на вид клуб ще се подпомогнат 3 състезания и разбирайте това е извън подпомагането за развитието на спорта. Това е по следващ параграф. В член 9, алинея 1, това касае комисията по член 19 - това сме комисията за младежта и спорта, която има право да прави заседания, да изисква от спортните клубове информация, изредени са 10 точки. Колеги, няма да ви ги чета. От тези 10 точки, повечето от тях се изискват от клубовете, за да бъдат подпомагани изобщо от общината за развитието на спорта. Допълнително комисията може да изисква още нещо. Аз предлагам да добие следния текст този член, който да разреши малко по-голяма гъвкавост. Юристите ще кажат дали е правилно, като изцяло алинея 1 да отпадне стария текст и да бъде: „Комисията по член 19 има право да провежда заседания със спортните клубове и да изисква от тях и допълнителна информация за дейността им, освен задължителната такава, касаеща финансирането им и подпомагането от общината“. Като остават алинея 2 и алинея 3 си остават с обявяването на тези заседания по-рано, там съответно срока, в който трябва да се спази и така нататък. И в член 6, алинея 3 да отпадне част от абзаца, който указва за ученически игри и масов спорт, какво може да се отчита като разходи след подпомагане от общината. Предлагам да отпадне „спортна екипировка, спортно оборудване и материали, медикаменти и средства за възстановяване“, останалото да остане, тъй като това фигурира в член 8 подпомагането. И колеги, извинявайте, ама медикаментозно възстановяване на състезанието се прави по време на тренировка. Това са моите, в писмен вид предлагам, ако решите. Благодаря ви.

**Акад. Христо Белоев:** Дайте ги на Борислав Рачев да ги погледне. Вие трябваше с Борислав Рачев в понеделник на среща да изясните всички въпроси. Сега предлагаме… Дайте ги на него да ги види. Така, други изказвания? Тъй като системата нещо се… Има ли? Велизар Павлов, изказване. От група ли? От група.

**Г-н Велизар Павлов:** Господин Кмет, уважаеми колеги, уважаеми представители на спортните клубове. Първото нещо, което искам да кажа е, че наредбата, която се предлага е с няколко класи над действащата наредба. Много неща са прецизирани, премислени, въведени са критерии. Въведени са много положителни неща в полза на спортните клубове. Първото го каза тук господин Игнатов. Рамката, която нали ние залагаме в бъдеще време и след нас, треньорите. Има и още един съществен момент. Досега се отчитаха разходите след сключване на договора със спортните клубове до към 1 Декември. Сега могат да се отчитат разходи за цялата календарна година, което е един сериозен плюс. Такава е практиката в Министерството на младежта и спорта. Сега тука това, което госпожа Досева каза, не се съгласявам особено за тази процедура, която въвежда един диалог със спортните клубове, а на първо време е за тези, които получават суми по-големи от 10 000 лева. Това е много положителен момент. Спортните клубове освен да извършват дейности, те трябва да могат да се представят, да комуникират с комисията, с общината, с министерството, с обществото, с медиите, с училищата. Тоест, те трябва да популяризират своята дейност. Това е нещо много положително. Този диалог най-вероятно ще постави и проблеми пред комисията, които проблеми пък там, където можем да помагаме, сме длъжни да помагаме, така че нали да разчитаме на някаква неясна процедура и най-вероятно няма да се случи, не е добре. Другия така хубав момента е, че се планира един солиден резерв. Той е заслуга на госпожа Пенева, доколкото разбрах. Това е една възможност при някакви неизпълнения на бюджета да имаме гъвкавост. Тоест, програмата си върви, а пък ако имаме някакви проблеми, те ще бъдат за сметка на резерва, а не за сметка на програмата. Ако пък всичко е наред, нали към 30.09 съобразно тази корекция, нали парите ще отидат там където е нужно. И също изразявам едно несъгласие там да има ограничения за спортните състезания по вид спорт. Нали това би било много голяма грешка да ограничаваме в някакъв раздел по вид спорт. Нали по вид спорт при положение, че е ясно кои са най-предпочитаните, най-популярните нали, които са включени в ученически игри и тъй нататък, да ограничим по вид спорт, би било голяма грешка. Нашата група ще подкрепи програмата. Благодаря ви.

**Акад. Христо Белоев:** Благодаря. Мариян Димитров, изказване.

**Г-н Мариян Димитров:** В залата основно дебатите вървят между трима човека, аз съм четвъртия, които разбират от (не се чува) наредба. Аз не разбирам, признавам си го. Но виждам, че има много важни детайли, които трябва да се уточняват. Има и спорни неща и на една от комисиите предложих на господин Рачев и той тогава прие, да оттегли наредбата, да мине още едно обсъждане в комисиите, да се уточнят всички детайли. Толкова години сме карали със старата наредба. Какъв е проблема още 1 месец да изчакаме с приемането на наредбата, че ще я приемем – ще я приемем, то е ясно, но въпросът е да я приемем с най-добрият вариант, да не се налага след това да я поправяме. Не разбирам от спорт, но разбирам от право, затова мисля, че е добре това да стане.

**Акад. Христо Белоев:** Може и към спорта вече да те причислим, нали. Господин Рачев да отговори на… Реплика ли? Реплика, Игнатов.

**Г-н Евгени Игнатов /реплика/:** Моите уважения към господин Димитров. И действително всички неясноти и нали проблемни точки, места, където имаше в наредбата в нашата комисия с тези предложения, които направихме, бяха изчистени с това, което ни се прочете и зачете от заместник-кмета. Само остана тази проблемна точка за стипендиите. Ако те я приемат, няма пречка да продължим напред и да се гласува тази наредба. Така че, дали ще е сега или след месец, действително не касае, защото тя ще влезе в сила от 1 Януари, но след като е готов материала, защо да не бъде приет сега?  
 **Акад. Христо Белоев:** Благодаря. И Пламен Рашев, реплика. Извинение. Беше преди Игнатов, но той даде знак с ръка.

**Г-н Пламен Рашев /реплика/:** Господин Председател, господин Кмете, уважаеми колеги. Репликата е към Мариян Димитров. Той разбира от всичко. По случайност попадна в комисията, защото имаше точка, която да коментира. Тази, която следва след някоя друга. А отношението на групата на „Възраждане“ към комисията по младежта и спорта, въпросите за младежта и спорта, се отразява в неприсъствието. Няма присъствие на „Възраждане“ в тази комисия, а всеки съветник може да участва във всички комисии. Аз не съм видял освен вчера и може би още един път за 1 година представител на „Възраждане“ в тази комисия. Така че, господин Димитров, аз знам, че разбирате от всичко, но от младежта и спорта не разбирате, не пипайте младежта и спорта, просто ще Ви забраним. Защото час и половина ние дебатирахме точка по точка и няма никакво основание Вие да предлагате отлагане, ама никакво основание. Благодаря.

**Акад. Христо Белоев:** Да, благодаря. Дуплика. Мариян Димитров. Моля за тишина в залата.

**Г-н Мариян Димитров /дуплика/:** Дупликата ми ще бъде само към господин Рашев. Господин Рашев, много сте любезен. Благодаря Ви. Хем ме каните в комисията, хем ми казвате, че не разбирам и да не пипам, да не се изказвам и тогава за какво да идвам в тази комисия, като не разбирам и трябва да се изказвам? Не бъдете толкова любезен, много Ви се моля. Така се е случвало, че в тази комисия нямаме наш представител, както и други партии нямат да речем в комисията по екология. Няколко пъти съм идвал обаче и съм слушал с внимание нещата. Е, човек не може да бъде специалист по всичко. Не твърдя такива неща, но това от което разбирам е, че когато се прави подзаконов нормативен акт, той трябва да е траен, трябва да е добре обмислен и не трябва всеки ден да правим поправка на поправка на поправката, както направихме с мисля, че Наредба 16. Там за таксите няколко пъти я сменяхме. Благодаря.

**Акад. Христо Белоев:** Благодаря. Така, Борислав Рачев, ако нещо и кметът да… Да, Иво, заповядай. Иво Пазарджиев, изказване.

**Г-н Иво Пазарджиев:** Уважаеми господин Кмет, господин Председател, уважаеми колеги. Отдавна считам, че излязохме от същината на точката. Тук наблюдаваме едни шеги и закачки, които не подхождат на висотата на органа, в който всички ние участваме. Действително в комисията по младежта и спорта имаше сериозен дебат на темата за тази наредба, която се очаква от години да бъде приета и аз така, за разлика от много от преждеговорещите съм бил част от ръководството на спортен клуб, кандидатствал съм за финансиране и съм наясно с механизмите. Изключително добре са помислили всички неща и то от хора, които също са го правили като мен и то казвам го нали в лицето на Борислав Рачев, който е човек от спорта и е минавал механизмите един по един, и като представител на спортен клуб, и като част от ръководството на общината. Така че, аз лично ще подкрепя точката и апелирам, ако има още изказвания, те да бъдат по наредбата конкретно точка по точка нещо да дебатираме, а не да превръщаме така органът, в който имаме удоволствието да сме избрани от русенци, в някакъв цирк. Благодаря.  
 **Акад. Христо Белоев:** Благодаря. Няма други изказвания. Борислав Рачев.

**Г-н Борислав Рачев:** Благодаря, господин Председател. Уважаеми общински съветници, относно стипендията, госпожа Пенева ще изкаже мнение. Не е пропуснато, тя ще каже какви са резервите там. Член 10, алинея 3 „Община Русе може да подпомага финансово годишно общо до 3 спортни прояви, организирани от 1 организация“. Това мисля, че отговаря на член 6, член 7, член 10.

**Акад. Христо Белоев:** Досева, това се приема, да.

**Г-н Борислав Рачев:** Член 9, алинея 1: „Не само комисията по член 19, всеки един общински съветник има право да изисква информация“, дали от спортен клуб, дали от културна организация, дали от някаква друга организация. Член 6, алинея 3. Относно спортна екипировка, спортно оборудване, спортно възстановяване, медикаментозно възстановяване, което е описано, че то трябва да бъде съобразено с изискванията на антидопинговите организации и така нататък. Значи, защо да отпадне екипировка и оборудване? Ами те боксьорите имат нужда от ръкавици боксови, имат нужда от круша и бинтове. Нещо, което се амортизира. Нали мога да изредя и бадминтон. Всеки един спорт си има такива нужди, дори и стрелбата имат нужда от амуниции за подготовка. Относно отлагането на точката. Да, в действителност имаше такъв разговор и такава посока, но казахме при положение, че е необходимо. Смятам, че администрацията, смятам, че колегите, общинският съвет, комисията се потрудихме. Не знам дали е необходимо такова отлагане. Благодаря ви. И госпожа Пенева само да каже.

**Акад. Христо Белоев:** За стипендиите уточняваме.

**Г-жа Емилия Пенева:** Уважаеми дами и господа общински съветници, доста се потрудихме относно последния текст на наредбата, включително обсъждахме и стипендиите. На една от комисиите имаше зададен въпрос, дали е възможно да бъде финансирано и образование, тоест семестриални такси. В случая ще изразя само мнение. Ваше е решението естествено. При отчитането на стипендии или семестриални такси, няма значение точно, това би довело до финансиране на образование, а основната цел на Програма „Спорт“, това е финансирането на спортната дейност и спортните активности като такива и според мен и финансовия отдел, естествено вие може да вземете вашето решение, такъв тип разход води до периодичност и това би могло да бъде приоритет на съответния работодател или съответния клуб като такъв, за да запази своя персонал, но Програма „Спорт“ основната цел е да подпомага спорта, спортните дейности. И така мисля, че би било нецелесъобразно даден клуб да отчита такъв тип разход, вместо разходи за турнири и други такива активности на деца и юноши. Това е наше мнение. Коментирали сме го.

**Акад. Христо Белоев:** Благодаря. Евгени Игнатов.

**Г-н Евгени Игнатов:** Госпожа Пенева, разбирам Вашите доводи, но не съм напълно съгласен с Вас като доводи. Защо? Защото в Министерството на младежта и спорта, спортните клубове имат право да отчитат освен в трудови взаимоотношения трудовите разходи, така и стипендии. Стипендии се дават не в образованието. Тук спортните клубове дават стипендии за постигнати успехи от състезателите си. По този начин клуба има възможност, не е казано, че на 100% ще отчете тази стипендия. Говорим само за стипендии, а не за такси за обучение. Там се разбрахме, че влизаме в друга плоскост, но стипендиите за състезатели, които учат, които са студенти или учат в учебни заведения, да има клуба възможност да ги стимулира за високи спортни резултати. И мисля, че това е резонно и мисля, че всички от спортната общност са съгласни с моите доводи. Така че, не противоречи на финансовата дисциплина по никакъв начин. След като веднъж в министерството това се отчита, като за път се първи отчита в нашата наредба възнаграждение на треньори, не е никакъв проблем да се добави и за стипендии за учащи и студенти. Това ми е моят довод. Но пак казвам, това е въпрос на всеки председател на клуб, дали ще се възползва от тази възможност, както и възнагражденията. При положение, че в момента даваме примерно на клуб между 15 и 20 000 лева, ако той заведе на един трудов договор е около 15 000-20 000 лева, така че надявам се просто да има възможност да се даде нали по трудови взаимоотношения по един треньор на един клуб една заплата ще отиде, и цялата дейност за това подпомагане той няма да може за нищо друго. Така че, нека да дадем възможност, а пък председателя ще си реши дали ще сключат такива договори с треньори и да има възможност да предостави стипендии на учащите си спортисти. Благодаря ви.

**Акад. Христо Белоев:** Така, други има ли? Няма. Да, кметът на общината.

**Г-н Пенчо Милков:** Уважаеми господин Председател, уважаеми колеги общински съветници и представители на спортната общност, които се радвам, че сте разбрали за обсъждането на наредбата и сте дошли днес. Взимам отношение, защото за мен момента е исторически. За първи път, аз не знам в друга община, изобщо за страната България, в спорта да се дават 3% в някаква общност в страната от приходите на хората да се определи за приоритет. И благодаря много на съветниците, които взеха отношение не само днеска на сесията, на Евгени Игнатов, на Ели Досева, на професор Павлов, които са от спортната общност, които взеха отношение на комисиите с предложения, за да подобрим наредбата и нашата идея да бъде реално работеща. Идеята е спортът да бъде приоритет, защото е изключителен обществен механизъм за единение на хората, за създаване на чувство за гордост в местната общност, включително елемент от това хора да идват или да остават тук в нашата общност гражданска. Затова първо благодаря на всички, които взехте отношения. Променяме принципа, слагаме много средства, виждате неслучайно има заместник-кмет по спорта. Средства за ремонт на бази, за строителство на нови бази, но сега средства и за спортните клубове. Така че, аз взимам отношение, за да маркирам момента, че се променя философията и се отделят наистина много средства. Успоредно с това се опитваме да познаваме състезателите, да познаваме треньорите, да помагаме с други способности, които общината разполага. След малко ще има точка и за културата. Ще кажа същото нали за нас, средствата в двете насоки трябва да се увеличават. Трябва да се подпомагат всички дейци на двете дейности в нашата общност. Затова благодаря на всички. Приемаме предложенията, както Борислав Рачев каза от госпожа Досева с тази аргументация, която посочи. По отношение на предложението на Евгени Игнатов, изслушах колегите и действително ние имаме и аналитична сметка специална за стипендии, но тук в случая според мен става дума за покриване на разход. И предвид това, че знам, че в други градове, където има университети, цели отбори примерно във Варна се формират от студенти в местните университети, няма никаква пречка, защото това има двоен кумулативен ефект. Реално хора да идват млади, да остават в местната общност. Той като е тук студент примерно или някъде, това нещо мисля, че няма да е някакъв ексцес. Освен това ще се проследи в рамките на работата на наредбата, за кого се прилага и как се прилага. Благодаря още един път на всички, които взехте отношение.

**Акад. Христо Белоев:** Ели Досева, отговори се на въпросите, нали? Относно стипендиите? Отговори се на въпроса. Така, отговори се. Значи, ясни са нещата. Господин Рачев, уточнение някакво? Не. Да, тъкмо го обобщаваме. Значи, гласуваме материала с корекциите, които бяха в началото казани промените от Борислав Рачев и с последното уточнение, което беше направено от кмета относно стипендиите. Гласуваме.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 410**

На основание чл. 76, ал. 3 от АПК, чл. 21, ал. 2, във вр. с ал.1, т. 23 и чл. 17, ал.1, т. 10 от Закона за местното самоуправление и местната администрация и чл. 133, ал. 4 от Закона за физическото възпитание и спорта, Общински съвет - Русе реши:

Приема Наредба за условията и реда за финансово подпомагане на спортни клубове и спортни дейности в Община Русе.

**Акад. Христо Белоев:** Спорта обединява, да.

**Точка 17**

**К.л. № 386 Наредба за изменение на Наредба за устройство и работа на органите за приватизация и следприватизационен контрол и актуализиране на Правила за организирането и воденето на публичен регистър за процеса на приватизация и следприватизационен контрол в Община Русе**

**Акад. Христо Белоев:** Анелия Георгиева.

**Г-жа Анелия Георгиева:** Господин Председател, уважаеми общински съветници. Поддържам материала във вида, в който е внесен. В установения срок нямаше постъпили предложения по предлаганите изменения. Благодаря.

**Акад. Христо Белоев:** Моля за тишина. Благодаря. Изказвания не виждам, гласуваме точката.

**КВОРУМ – 47. С 41 „за“, 3 „против“ и 3 „въздържали се“ се прие**

**РЕШЕНИЕ № 411**

На основание чл. 21, ал. 2, във връзка с чл. 21, ал. 1, т. 23 от ЗМСМА, във връзка с чл. 1, ал. 2, т. 6, чл. 10, ал. 1, чл. 29, чл. 31, ал. 3 от ЗПСК, § 5, ал. 1 от ПЗР на Закона за публичните предприятия, чл. 10, ал. 3 от Наредбата за търговете и конкурсите, във връзка с § 2 от ЗР на Наредбата за данните, подлежащи на вписване в публичните регистри, за процеса на приватизация и следприватизационен контрол и чл. 79 от АПК, Общинският съвет реши:

1. Приема Наредба за изменение на Наредба за устройство и работа на органите за приватизация и следприватизационен контрол, както следва:

§ 1. В чл. 7, т. 11. текстът „обектите по чл. 1, ал. 2, т. 3“ се заменя с „обектите по чл. 1, ал. 2, т. 6“.

§ 2. В чл. 7, т. 12. текстът „съгласно чл. 31, ал. 2“ се заменя с „съгласно чл. 31, ал. 3“.

§ 3. В чл. 7, т. 13. текстът „обекта по чл. 1, ал. 2, т. 3“ се заменя с „обекта по чл. 1, ал. 2, т. 6“.

 § 4. В чл. 8 /14/ текстът „на основание чл. 10, ал. 1, т. 1“ се заменя с „на основание чл. 10, ал. 1“.

§ 5. Чл. 9, т. 3 се отменя.

§ 6. Чл. 12, т. 2. се отменя.

§ 7. Чл. 12, т. 8. се отменя.

§ 8. В чл. 12, т. 14. текстът „по реда на чл. 31, ал. 2“ се заменя с „по реда на чл. 31, ал. 3“.

§ 9. В чл. 12, т. 20. текстът „обекта по чл. 1, ал. 2, т. 3“ се заменя с „обекта по чл. 1, ал. 2, т. 6“.

§ 10. В чл. 12, т. 21. текстът „обект по чл. 1, ал. 2, т. 3“ се заменя с „обект по чл. 1, ал. 2, т. 6“.

§ 11. В чл. 12, т. 28. текстът „в случаите по чл. 10, ал. 2“ се заменя с „в случаите по чл. 10, ал. 3“.

§ 12. В чл. 12, т. 40. текстът „с Агенцията за приватизация и Агенцията за следприватизационен контрол“ се заменя с „Агенцията за публичните предприятия и контрол“.

§ 13. Глава трета се отменя.

§ 14. Наредбата влиза в сила от разгласяването й на интернет страницата на Общински съвет – гр. Русе, съгласно чл. 78, ал. 3 АПК.

1. Изменя Правила за организирането и воденето на публичен регистър за процеса на приватизация и следприватизационен контрол в Община Русе, както следва:

§ 1. В чл. 6. /1/ текстът „Сектор „Информационно обслужване и технологии“ отговаря за регистъра като компютърна база от данни за съхраняването на информацията на магнитни носители.“ се заменя с „Воденето и поддържането на публичния регистър се извършва от служители в общинска администрация, отговарящи за техническото осигуряване и архивиране на базата данни”.

§ 2. В чл. 6. /2/ текстът „Отдел „Приватизация, концесии и обществени поръчки“ се заменя с „Структурното звено, отговарящо за процеса на приватизация”.

§ 3. В чл. 8. /1/ текстът „отдел „Приватизация, концесии и обществени поръчки“,“ се заменя със „структурното звено, отговарящо за процеса на приватизация”.

**Точка 18**

**К.л. № 387 Приемане на Правилник за изменение на Правилника за организацията и дейността на обществения посредник на територията на Община Русе**

**Акад. Христо Белоев:** Христо Попов.

**Г-н Христо Попов:** Благодаря, господин Председател. Уважаеми господин Кмете, уважаеми колеги. Предлагаме промени в Правилника за организация и дейността на обществения посредник на територията на община Русе. С измененията, приети от общинския съвет на 27.06.2024 година, увеличихме 3 пъти заплатата на обществения посредник, тъй като му дадохме допълнителни правомощия да прави предложения и препоръки до всички органи на публичната власт. А дейността му се насочи към подобряване качеството и достъпността на административните услуги, предоставяни от всички публични органи. Задължихме и всички публични органи да оказват съдействие на обществения посредник. Същевременно в член 12, точка 2 от правилника неоснователно се ограничават горните правомощия на обществения посредник, а именно. Правомощията на обществения посредник не се отнасят до приватизацията и дейността на общинските търговски дружества. Целесъобразно и правилно е общественият посредник да може да прави предложения и препоръки и да съдейства за спазване на правата и законните интереси на гражданите и техните организации, когато те са нарушени от действия в процеса на осъществяване на общинската приватизация или от дейността на общинските търговски дружества. Към всички общински съветници ежедневно се насочват оплаквания на граждани, свързани с дейността на общинските търговски дружества, „Общински автотранспорт“, или „Комунални дейности“ или други. Ето защо, с проекта за решение предлагаме член 12 да придобие следната редакция: „Заличава се текста на точка 2, а точка 3 и точка 4 се преномерират съответно на точка 2 и точка 3“. Благодаря ви.

**Акад. Христо Белоев:** Мариян Димитров, изказване.

**Г-н Мариян Димитров:** От името на група, господин Председател. Уважаеми общински съветници, уважаеми господин Председател, уважаеми господин Кмете. По тази точка за пореден път кметът Пенчо Милков дава отрицателно становище за предложение, направено от групата общински съветници на партия „Възраждане“ отново с напълно измислени 3 аргумента, те са както следва. Първия аргумент - тъй като търговските дружества не били органи на публичната власт и не предоставяли административни услуги, то обществения посредник не може да прави предложения и препоръки, да съдейства за спазване на правата и законните интереси на гражданите и техните организации, когато те са нарушени. Съгласно член 2, алинея 1 от Правилника изменен този текст от този общински съвет, обществения посредник съдейства за спазване правата и законните интереси на гражданите и техните организации, когато те са нарушени от действия на органите на публичната власт и техните администрации или забележете, други лица, на които е възложено предоставянето на публични услуги. Общинските търговски дружества са други юридически лица, които предоставят публични услуги, примерно като превоз на граждани В тази хипотеза са включени всички публични услуги, а не само административните услуги. Това показва, че твърдението на кмета е невярно. Втори аргумент - тъй като общинският съвет бил принципал на търговските дружества, ако се приемело нашето предложение, тогава щяло да се стигне до ситуация, в която гражданите вместо пряко да ангажират общинските съветници, да трябва да се обръщат само към обществения посредник, който от своя страна да сигнализира общинските съветници. Абсолютно невярно и измислено твърдение. И сега, ако приемете нашето предложение, нито една от правните норми на Правилника не забранява на гражданите те сами да си изберат към кого да отправят своя сигнал или жалба - към избран от тях общински съветник или към обществения посредник. Трето - правата на собственост на общините в общинските публични предприятия се упражняват само от общинския съвет. Също изключително абсурден аргумент. Правенето на предложения и препоръки от обществения посредник и съдействието за спазване на правата и законовите интереси на гражданите и техните организации, когато те са нарушени, не е, повтарям, не е упражняване на право на собственост. Който твърди обратното, не разбира нищо от право и не е юрист. Така, четвърто - няма как отпадането на даден текст от един законосъобразен подзаконов нормативен акт, какъвто твърдим, че е този правилник, няма как това отпадане само по себе си да е незаконосъобразно или отпадането да прави подзаконовия нормативния акт незаконосъобразен. То може да води до непълнота, но не може да води до незаконосъобразност. По този въпрос даже стигнахме до консенсус, главния специалист по юридически въпроси на общинския съвет - госпожа Милена Хинкова, до момента, когато разбра, че кметът Пенчо Милков е поръчал на администрацията си отрицателно становище. Тогава тя рязко промени мнението си и започна да говори не като юрист, а като политик, което е нещо характерно за нея. А приемането на нашето предложение не е въпрос на законосъобразност, както се убедихте, а е въпрос само на целесъобразност. Най-важният въпрос е целесъобразно за кого. За гражданите е целесъобразно да има добра и прозрачна работа на публичните общински търговски дружества. За кмета Пенчо Милков и общинската администрация е целесъобразно да не бъдат подлагани на такъв голям обществен контрол. Господин Кмете, предупреждавам Ви, чрез отхвърлянето на всички предложения, направени от партия „Възраждане“, сте тръгнали по изключително опасен и хлъзгав наклон. Колеги общински съветници, надявам се и ви призоваваме да подкрепите направеното от нас предложение в интерес само на русенските граждани. Благодаря.

**Акад. Христо Белоев:** Да, Вие анализирахте и становището, което накрая щяхме да ви кажем. Материала не е приет в нито една комисия. Петя Кашукеева. Значи, имаше въпрос в залата, в колко комисии е приет, тъй като казах на микрофон. Държа да кажа, не е приет в нито една комисия. Кашукеева.

**Г-жа Петя Кашукеева:** Уважаеми господин Белоев, господин Милков, колеги. Аз искам да се обърна към колегите от „Възраждане“. Преди да даваме нови възможности на обществения посредник, може би е редно да го помолим да спазва правилника, който ние сме приели за неговата дейност, а именно, че той трябва на всеки 3 месеца да дава отчет за жалбите, които са постъпили при него. Такъв отчет аз все още не съм видяла, може би приемаме, че няма постъпили жалби. Ако няма постъпили жалби към него, то реално неговата роля е напълно излишна. Така че, моля да призовем обществения посредник да върши сегашните си задължения и чак тогава да му даваме някакви нови. Благодаря.

**Акад. Христо Белоев:** Благодаря. Елеонора Николова, изказване. Изказване? Изказване беше това, заявено преди заедно с Мариян Димитров. Заедно беше изказване. Реплика ли? Заповядай. Господин Димитров, на екраните пишеш какво е нали, вместо да ме питате. Ами имате и там се вижда.

**Г-н Мариян Димитров /реплика/:** Така, уважаема госпожо Кашукеева, аз съм изкушен от фигурата на омбудсмана. Самият аз съм участвал няколко пъти в конкурс и следя внимателно работата на омбудсмана. Не защото съм в някакви близки отношения. Просто ми е интересно как се разви тази институция. Не е вярно, че не дал отчет. Може би сте пропуснали, не сте си отворили имейлите, обаче администрацията ме залива на всеки 3 месеца с отчети, които чета внимателно, има достатъчно жалби, има достатъчно взети отношения. Друг е въпросът, дали имате претенции към начина, по който си е свършил работата. Но работа и отчет има. Така, че просто сте пропуснали. Аз не мисля, че е някаква умисъл от Ваша страна това изказване.

**Акад. Христо Белоев:** Елеонора Николова.

**Г-жа Елеонора Николова:** Уважаеми господин Кмет, уважаеми господин Председател, колеги. Мисля, че няма никакъв спор между юристите, каква е правната природа на търговските дружества. И в административното право, и в търговското право, в наказателното. Навсякъде те са извадени от обръщението на администрацията и представляват субекти на търговското право. В този смисъл, ние не можем да ги разглеждаме като публични институции, които по някакъв начин дължат отчет на общината. Бих се съгласила с господин Димитров само в една посока, но тя е, както се казва, де леге ференда, това е в посока на това, че общинският съвет е принципал на търговските дружества, но нашия строеж на икономическата ни дейност се прехвърли изключително много в общинските предприятия. Там е съсредоточен голям финансов ресурс. Той се наблюдава и контролира единствено от общинска администрация и аз бих предложила като начин на мислене за в бъдеще, не по повод предложението на „Възраждане“, възстановяването на фигурата на общинските контрольори, защото пак казвам, ние имаме възможност да следим, и да наблюдаваме, и да контролираме търговските дружества, но какво се случва в общинските предприятия ние нямаме информация, освен ако задаваме въпроси. В този смисъл смятам, че общинският съвет е този, който трябва да контролира цялата икономическа дейност на общината, защото тя всъщност се издържа от данъците на всички данъкоплатци, а пък ние сме тук, за да контролираме ресурса, който се разхищава от общината. Благодаря ви.  
 **Акад. Христо Белоев:** Благодаря. Други изказвания няма. Кмета на общината.  
 **Г-н Пенчо Милков:** Уважаеми господин Председател, уважаеми колеги общински съветници, вземам думата по тази точка единствено подбуден от изказването на господин Димитров, че има някаква тенденциозност по отношение предложенията на партия, представена в общинския съвет. Заявявам, че това изобщо не е така. Познавам много и не е честно постоянно да манипулирате с всяко Ваше изказване от тук, от трибуната пред камерите хората. Вие сте търсени непрекъснато от председателя на общинския съвет. Непрекъснато, като мога да кажа всички случаи, в които това е станало или от мен Ваши представители. Съответно има много неща, за които и Вие вярвате, вярвам и аз и са сходни и не е хубаво да манипулирате хората. Тук това Ви предложение е отхвърлено във всички комисии. Престанете да ми използвате името и да ме противопоставяте на цяла партия и стотици или дори хиляди хора в този град, защото това не е вярно и не е честно, което Вие правите. Ако Вие имате някакви лични такива безпокойства вътрешни към мен, аз нямам проблем с това, но спрете да противопоставяте моето име на партии, на групи от хора. Кметът на община Русе не се държи вероломно и враждебно към нито една организация партийна или група хора. Това предложение не е прието, защото не е прието на нито една комисия и не е кметът Пенчо Милков Ваш проблем. Готов съм, още един път го заявявам, когато имате идеи да се срещнем, да ги обсъдим, да ги формулирате правилно и те да минат през комисиите. Това е моето становище. Най-дружелюбно го казвам, нито Ви давам характеристика някаква, нито Ви обиждам, но не ме противопоставяйте на групи от хора, да ми използвате постоянно името във всяко Ваше изказване. Благодаря ви.

**Акад. Христо Белоев:** Благодаря. Държите ли на репликата? Заповядайте.

**Г-н Мариян Димитров /реплика/:** Господин Милков, вземам думата само, за да попитам под вид на реплика. Говорите за честност, честно ли е от Ваша страна да отхвърляте 3 пъти нашето предложение за безплатно пътуване на пенсионерите, на 30 Май да кажете, че това е невъзможно?

**Акад. Христо Белоев:** По материала, по точката.

**Г-н Мариян Димитров /реплика/:** Да, по материала.

**Акад. Христо Белоев:** Не е, за пътуването става дума сега.

**Г-н Мариян Димитров /реплика/:** Не, за честност си говорим. И на 26 Юли да подпишете Анекс.

**Акад. Христо Белоев:** Отнемам думата.

**Г-н Мариян Димитров /реплика/:** Да подпишете Анекс с предприятието. Това честно ли е? Вие не ми говорите за честност.

**Акад. Христо Белоев:** Щях да Ви кажа още като отивате към трибуната, да не изпадате в някакви такива пак реплики лични. Ами питате по друг въпрос въобще извън точката. Е, честност… Даже пак не е мястото тук да говорим за това. Значи ако има някой, който не се отнася честно към някои други… Може ли да има такива хора? Господин Димитров, да приключвам. Така, гласуваме материала. А, дуплика! Дуплика, да.

**Г-н Пенчо Милков /дуплика/:** В древногръцката литература има един принцип за калокагатията за красотата на античния герой. И автора описва античния герой. Но има още един способ, по повод на който… Сега мога да ви обогатя с едно изказване, да научите за калокагатията. Античният герой, по повод на това с кого и как влиза в диалози и автора древногръцкия описва този, с когото си говори античния герой. Затова си позволих да стана. Може би това има полза моята калокагатия. Господин Димитров, честно е, защото се промени позицията на държавата и ето това щях да Ви кажа. Абсолютно съм „за“ това, което и ме цитирахте и така. Когато стана възможно при промяна на парите, които държавата дава при издаването на карти, тогава се промени и позицията на общината. Не е заради някаква тайна конспирация, вероломство или омраза лично към Вас или към цяла група хора, а защото се промениха плащанията от държавата. Това е чест. По принцип днес нямах сила много да говоря и не исках да влизам в дебати. Станах два или три пъти. В този случай може би повече да ви разведря. Благодаря ви.

**Акад. Христо Белоев:** Да, гласуваме точката. Предложението на Мариян Димитров. На „Възраждане“, извинявайте. Да.

**КВОРУМ – 46. С 6 „за“, 12 „против“ и 28 „въздържали се“ не се прие предложението.**

**Акад. Христо Белоев:** 11:04 ч., почивка до 11:19 ч., 15 минути.

***15 минути почивка***

**Акад. Христо Белоев:** Тридесет и един са се регистрирали, в залата има видимо повече. Имаме необходимия кворум. Продължаваме.

**Точка 19**

**К.л. № 399 Разходване на месечните отчисления по чл. 64, ал. 1 от Закона за управление на отпадъците (ЗУО) за периода 01.01.2025 г. - 31.12.2025 г., съгласно разпоредбите на §3 от Закона за изменение и допълнение на Закона за местни данъци и такси**

**Акад. Христо Белоев:** Господин Лазаров, заповядайте.

**Г-н Никола Лазаров:** Благодаря Ви. Подкрепяме точката, както е внесена.

**Акад. Христо Белоев:** Изказвания? Гласуваме точката.

**КВОРУМ – 43. С 43 „за“, 0 „против“ и 0 „въздържали се“ се**

**РЕШЕНИЕ № 412**

На основание чл. 21, ал. 2 във връзка с чл. 21, ал. 1, т. 6 от ЗМСМА, § 3 от Преходните и заключителни разпоредби на Закон за изменение и допълнение на Закона за местни данъци и такси, /обн., ДВ, бр. 81 от 24.09.2024 г./, Общински съвет – Русе реши:

Дава съгласие Община Русе да използва месечните отчисления за 2025 г. по чл. 64, ал. 1 от ЗУО чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци, за финансиране на разходите по план-сметка по чл. 66 от Закона за местните данъци и такси (ЗМДТ) за 2025 г.

**Точка 20**

**К.л. № 406 Корекция на бюджета на Община Русе за 2024 г.**

**Акад. Христо Белоев:** Госпожа Пенева.

**Г-жа Емилия Пенева:** Уважаеми дами и господа общински съветници, предложението за корекция на бюджета касае инвестиционната програма и въвеждането на нови обекти в инвестиционната програма, като основно това са мебели и оборудване за детските градини. В това число и за новопостроената сграда към Детска градина „Радост“. С цел пълното оползотворяване на целевата субсидия за капиталови разходи от 2024 година, предложихме на вашето внимание от обекти, които са финансирани с целевата субсидия за капиталови разходи от 2024 година и няма да бъдат реализирани до края на годината, както и приключили такива, остатъците да бъдат насочени към погасяване на дългосрочен кредит, който беше предназначен за първостепенна и второстепенна улична мрежа, като сумата от 1 097 387 лева да бъде пренасочена за частично предсрочно погасяване на дългосрочния кредит от 2017 година. Предложението е гледано на всички комисии, така че надявам се да го подкрепите.

**Акад. Христо Белоев:** Благодаря. Изказвания няма. Гласуваме. На кого? Иван Иванов. Погледнете му. Иване, твоето ли не работи?

**КВОРУМ – 46. С 43 „за“, 1 „против“ и 2 „въздържали се“ се**

**РЕШЕНИЕ № 413**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**I. Приходи – местни дейности**

**§**83-22 „Погашения по дългосрочни заеми от банки в страната“ - 1 097 387 лв.

**Всичко приходи местни дейности: - 1 097 387 лв.**

**Всичко приходи по бюджета: - 1 097 387 лв.**

**II. Разходи – държавни дейности**

ФУНКЦИЯ „Образование“

Дейност 311 „Детски градини“

§10-15 „Материали“ - 16 008 лв.

ДГ „Русалка“ - 16 008 лв.

§52-03 „Придобиване на друго оборудване, машини и съоръжения“ + 16 008 лв.

Oбект: „Крайстенна хромирана работна маса с 1 корито 70/50/35,

с долен плот за ДГ „Русалка“+1 674 лв.

Обект: „Крайстенна хромирана работна маса с 1 корито 50/60/30,

с долен плот за ДГ Русалка“ +1 902 лв.

Обект: „Крайстенна работна маса с плъзгащи врати, с долен

и среден плот 1295/700/850-5бр. за ДГ Русалка“ +9 630 лв.

Обект: „Крайстенна работна маса с плъзгащи врати

и 2 чекмеджета 1700/700/850 за ДГ Русалка“ +2 802 лв.

Обект: „Климатик инверторен 24 000 BTU Клас А++

за ДГ „Приказен свят“ с. Николово“ + 4 080 лв.

Обект: „Конвектомат за ДГ „Приказен свят“ с. Николово /-/4 080 лв.

/било:13 000 лв.; става:8 920 лв./

**Всичко за дейност: 0 лв**.

**Всичко за функция: 0 лв.**

**Всичко разходи държавни дейности: 0 лв.**

**III. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§46-00 „Разходи за членски внос и участие в нетърговски

организации и дейности“ +5 650 лв.

**Всичко за дейност: +5 650 лв.**

**Всичко за функция: +5 650 лв.**

ФУНКЦИЯ „Жилищно строителство, благоустройство, комунално

стопанство и опазване на околната среда“

Дейност 623 „Чистота“

Кметство Семерджиево

§10-20 „Разходи за външни услуги“ +11 000 лв.

**Всичко за дейност: +11 000 лв.**

**Всичко за функция: +11 000 лв.**

ФУНКЦИЯ „Икономически дейности и услуги“

Дейност 898 „Други дейности по икономиката“

ОП „Русе арт“

§10-20 „Разходи за външни услуги“ -2 198 лв.

§52-03 „Придобиване на друго оборудване, машини и съоръжения“ +2 198 лв.

Обект: „Тонколони -2бр. за ОП „Русе арт“+2 198 лв.

**Всичко за дейност: 0 лв.**

**Всичко за функция: 0 лв.**

**Всичко разходи местни дейности: 0 лв.**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ - 16 650 лв.

**Всичко за дейност: - 16 650 лв.**

**Всичко за функция: - 16 650 лв.**

**Всичко разходи местни дейности: 0 лв.**

**IV. Разходи ДД дофинансирани с общински приходи**

ФУНКЦИЯ „Образование“

Дейност 311 „Детски градини“

§10-15 „Материали“ -96 338 лв.

§52-03 „Придобиване на друго оборудване, машини и съоръжения“ +59 659 лв.

Обект: „Хром никелова маса с размер 3300/700/850 с умивален

басейн с размер 500х500х300“ +1 788 лв.

Обект: „Хром никелова маса работна с размер 3000/600/850

с 2 умивални басейна с размери 500х500х300“ +2 122 лв.

Обект: „Хром никелова маса работна с размер 2000/600/850

с умивален басейн с размер 500х500х300“ +1 089 лв.

Обект: „Хром никелов отопляем шкаф с работен плот 1600/600/850“ +2 520 лв.

Обект: „Кухненски шкаф от неръждаема стомана и работен плот,

с 2 рафта и с 2 врати – 1200/600/850“ +1 440 лв.

Обект: „Кухненски шкаф от неръждаема стомана и работен плот за

посуда – 1000/600/1400“ +1 380 лв.

Обект: „Хром никелов шкаф с мивка с размер 1200/600/850, висок

смесител с гъвкава връзка, две врати със заключване с размер

на мивката 400х500х300-5 бр.“ +8 640 лв.

Обект: „Сушилна машина енергиен клас А+-3 бр.“ +2 880 лв.

Обект: „Професионална зеленчукорезачка с капацитет 15 кг.“ +1 350 лв.

Обект: „Картофобелачка – капацитет на зареждане 15 кг.“ +1 980 лв.

Обект: „Хладилник за подплотов монтаж с една врата 600/600/830“ +990 лв.

Обект: „Тестомесачка – 35 л.“ +1 890 лв.

Обект: „Електрическа печка размер 600/600/850 с 4 керамични котлона“ +5 130 лв.

Обект: „Ел. парен конвектомат, програмируем за 10 тави – 2бр.“ +23 460 лв.

Обект: „Хладилен шкаф от неръждаема стомана, инокс, с 1 врата,

размер 600/600/1600“ +2 100 лв.

Обект: „Хладилна витрина с обем 290 л., размер 1400/600/600“ +900 лв.

§52-05 „Придобиване на стопански инвентар“ +36 679 лв.

Обект: „Рафт – метална констр., прахово боядисан,

ПДЧ рафтове с цвят, с вградени шкафчета, габаритен размер

ш/в/д 200х180х35“ +2 770 лв.

Обект: „Заседателна маса – ПДЧ, отвори за кабели с алуминиеви

конзоли, с 4 бр. монтирани контакта и USB портове“ +1 754 лв.

Обект: „Метална мрежа с рамка от алуминиев винкел

за прозорци 90х300см.-6бр.“ + 6 647 лв.

Обект: „Модул шкафчета 2 реда по 3 бр. ПДЧ с цвят, дръжки,

вратички, габаритен размер в/д/ш 1720/2163/30мм - 15 бр.“ +14 568 лв.

Обект: „Модул шкафчета 2 реда по 4 бр. ПДЧ с цвят, дръжки,

вратички, габаритен размер в/д/ш 1720/2884/30мм – 5бр.“ +4 524 лв.

Обект: „Подов шкаф с дъска за писане/ рисуване ПДЧ с цвят,

габаритен размер висока част ш/в/д/ 360/2080/900мм.,

ниска част 360/360/1090мм. – 5бр.“ +6 416 лв.

**Всичко за дейност: 0 лв.**

Дейност 322 „Неспециализирани училища, без професионални гимназии“

ПРБ

§10-98 „Други разходи, некласифицирани в другите параграфи -17 925 лв.

и подпараграфи“

**Всичко за дейност: - 17 925 лв.**

**Всичко за функция: - 17 925 лв.**

ФУНКЦИЯ „Здравеопазване“

Дейност 431 „Детски ясли, детски кухни и яслени групи в детска градина“

Филиално счетоводство Детски ясли, Детска млечна кухня

и Медицинско обслужване в образованието.

§01-01 „Заплати и възнаграждения на персонала нает по +14 640 лв.

трудови правоотношения“

§02-05 „Изплатени суми от СБКО, за облекло и други на персонала, +395 лв.

с характер на възнаграждение“

§05-51 „Осигурителни вноски от работодатели за Държавното +1 747 лв.

обществено осигуряване (ДОО)

§05-60 „Здравноосигурителни вноски от работодатели“ +722 лв.

§05-80 „Вноски за допълнително задължително осигуряване от работодатели“ +421 лв.

**Всичко за дейност: +17 925 лв.**

**Всичко за функция: +17 925 лв.**

**Всичко разходи ДД дофинансирани с общински приходи: 0 лв.**

**Корекции в Инвестиционната програма за 2024 г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| **§5100 „Основен ремонт на дълготрайни материални активи“**  **Дейност 122 „Общинска администрация“**  Обект: „Фасади и покрив на общинска сграда на ул. "Цариброд"№3/отдел Култура/“ | 510 000 | 11 432 |  |  | -498 568 |
| **Дейност 311 „Детски градини“**  Обект: „Основен ремонт на отоплителната инсталация на ДГ „Синчец“, кв. Долапите“ | 32 000 | 28 704 |  |  | -3296 |
| **Дейност 606 „Изграждане, ремонт и поддържане на уличната мрежа“**  Обект: „Отводняване на ул. "Юрий Гагарин", с. Сандрово – проектиране“ | 5 000 | 0 |  |  | -5 000 |
| **Дейност 759 „Други дейности по културата“**  Обект:„Реставрация и консервация на покрива и главните фасади на корпус: "А", "К" и "Л" от сградата на Доходно здание и реконструкция на технически инсталации, пл. Свобода, гр. Русе - ППР и Такси - 7200лв, СМР, АН и СН“ | 612 105 | 452 105 |  |  | -160 000 |
| **§5203 „Придобиване на друго оборудване, машини и съоръжения“**  **Дейност 619 „Други дейности по жилищното строителство, благоустройството и регионалното развитие“**  Обект: „Боларди - 2 бр. на ул. "Александровска", до хотел "Балкан" | 16 000 | 21 000 |  |  | +5 000 |
| Обект: „Реконструкция на отоплителната инсталация в сградата на ул. "Княжеска" 8, гр. Русе“ | 90 000 | 89 757 |  |  | -243 |
| **Дейност 627 „Управление на дейностите по отпадъците“**  Обект: „Електрокар 3000 кг.  товароподемност“ | 81 600 | 81 000 |  |  | -600 |
| **Дейност 898 „Други дейности по икономиката“**  Обект: „Прилагане на мерки за енергийна ефективност на сградата на ОДЦКИ на ул. "Околчица" 9 – проектиране“ | 25 500 | 0 |  |  | -25 500 |
| **§5206 „Изграждане на инфраструктурни обекти“ Дейност Дейност 619 „Други дейности по жилищното строителство, благоустройството и регионалното развитие“**  Обект: „Благоустрояване при бл. "Крим", бл. "Троян" и бл. "Рилски езера" – проектиране с предвидено етапно изпълнение“ | 14 500 | 20 000 |  |  | +5 500 |
| Обект: „Благоустрояване при бл.115, бул. "Скобелев", гр. Русе - проектиране“ | 17 000 | 23 000 |  |  | +6 000 |
| Обект: „Благоустрояване на бл. "Иван Дечев", бл. "Елба" и бл. "Гребенец" | 614 000 | 197 000 |  |  | -417 000 |
| **604 „Осветление на улици и площади“**  Обект: „Парково осветление в парк, намиращ се между ул. "Николаевска" и ул. "Антим“ /инженеринг/“ | 66 200 | 62 520 |  |  | -3 680 |

**Всичко разходи по бюджета: - 1 097 387 лв.**

**Точка 21**

**К.л. № 405 Сключване на Споразумение за сътрудничество за издаване на списание „Брод“**

**Акад. Христо Белоев:** Росица Георгиева.

**Г-жа Росица Георгиева:** Уважаеми господин Кмет, уважаеми господин Председател на общинския съвет, уважаеми колеги.

**Акад. Христо Белоев:** Моля за тишина.

**Г-жа Росица Георгиева:** Русенското списание „Брод“ е единственото печатно издание за литература и култура в града и региона, което дава възможност за публикация и споделяне на художествени текстове на местни автори. На страниците му намират място, поетични, белетристични и драматургични текстове, художествена критика, исторически изследвания, преводи на стойностни произведения на автори от дунавски страни. Сред рубриките в изданието специално място заема находка, която представя млад русенски автор с негова дебютна публикация, като така въвежда млади дарования в голямата литература. „Брод“ започва да се издава през 2003 година и е наследник на закрития през 1992 година Русенски литературен алманах „Светлоструй“. Почетен главен редактор на „Брод“ е именития български поет Иван Цанев, носител на национални и международни награди. През годините досега в „Брод“ са публикували текстове на автори като: Руденко Йорданов, Георги Чендов, Иван Цанев, Мира Душкова, Богдана Лазова, Адриан Василев, Анна Димитрова, Свежа Дечева, Михаил Чакъров, Теодора Бакърджиева и много други русенци. Успоредно с това редколегията на изданието е организирала творчески школи с гимназисти, литературни разходки, майсторски класове по творческо писане и много събития с международно участие, като празниците „Русе пише“ и други. Спорадично изданието на „Брод“ е било подкрепяно през годините по местни културни програми, но този спорадичен характер на финансиране е сериозна пречка в работата по събирането и редактирането на стойностни текстове, работа с автори, както и при цялостната подготовка на всеки брой. Неведнъж с различни общински ръководства е бил обсъждан въпросът дали русенската община не е склонна да бъде съпричастна към такава важна за днешните и бъдещи автори и читатели дейност като издаването на литературно списание. Примери за подобно полезно сътрудничество има Бургас, където списание „Море“ се финансира изцяло от Община Бургас, която не само поема разходите по отпечатването на всеки брой, но осигурява редакционен офис и възнаграждение на редактори на изданието. В град Казанлък общината финансира изцяло литературното списание „Кула“. Това дава възможност на съответните издания да работят по-ползотворно, но и да постигат прилична периодичност от 4 броя годишно. Към настоящия момент са издадени 16 броя на „Брод“, последният от които през 2022 година. Редколегията на „Брод“ заявява желание да работи с талантливите деца от гимназиалния курс, за да ги мотивира по-активно участие в литературни конкурси и създаване на произведения, които ще влязат в следващите броеве. Списание „Брод“ не е единично, епизодично и еднократно явление. Това не е едноразов проект. Замисълът е да бъде създадено и опазено нещо трайно и последователно във времето дългосрочно и задълбочено, труд, който ще отговаря на високи естетически критерии и потребности. Към настоящия момент екипът на „Брод“ се състои от три души - Нели Пигулева, главен редактор, Пламен Абаджиев - ръководител на Издателска къща „Парнас“ и Светозар Гиндянов - собственик на печатница „Авангард принт“. Редколегията на „Брод“ подготвя нов брой с реалните безрадостни шансове това да бъде последният брой на единственото русенско издание за литература и култура, в който се предвижда да бъдат отбелязани 120-годишнината от рождението на Димитър Добрев, издателя на вестник „Светлоструй“, 120-годишнината на Змей Горянин, както и да помести интригуващи непубликувани творби на съвременни русенски автори и нови млади имена. Във връзка с гореизложеното са необходими 5 000 лева, които да покрият разходите по отпечатването на броя с предвиждан тираж около 300 бройки. Новият брой ще направи представяне пред културната общественост в Русе и други градове. Стойностната художествена литература не е атрактивно занимание, което събира шумна и възторжена публика, но без стойностна литература културните дефицити се задълбочават и след време дават горчиви плодове. С оглед на изложеното и на основание член 63, алинея 1 от Правилника за организация на дейността на Общински съвет - Русе, неговите комисии и взаимодействието му с общинска администрация, предлагам на Общински съвет - Русе да вземе следното решение. В разговори с общинска администрация и юристите на общината, предлагам промяна на решението, което ще внеса при председателя на общинския съвет, да има следния вид: „На основание член 21, алинея 2, във връзка с член 21, алинея 1, точка 23 от ЗМСМА, член 59, алинея 1 и член 61, алинея 1 от ЗМСМА, общинският съвет реши: Дава съгласие Община Русе да сключи споразумение с Пламен Абаджиев - собственик на Издателска къща „Парнас“ за осигуряване на финансови средства в размер на 5 000 лева за издаване на списание „Брод“. Втора точка - възлага на кмета на община Русе господин Пенчо Милков в едномесечен срок от приемане на настоящото решение, да сключи споразумение за сътрудничество между община Русе и господин Пламен Абаджиев - собственик на Издателска къща „Парнас“. Трета точка - подписаното споразумение за сътрудничество да бъде внесено на редовната сесия на Общински съвет - Русе през месец Декември 2024 за одобрение.“ Благодаря за вниманието.

**Акад. Христо Белоев:** Да, благодаря. Аз го имам текста. Да, господин Енчев. Георгиева, аз го имам текста, да. Орлин Дяков, изказване.

**Г-н Орлин Дяков:** Господин Председател, господин Кмет, уважаеми колеги. Аз мисля, че тук няма да има спор. Мисля, че даже е уреден вече проблема по начин, по който е добър за списание „Брод“. Не крия, че аз познавам лично Нели Пигулева, Пламен Абаджиев, Светльо Гиндянов и съм публикувал в това издание. Сега искам да ви кажа, къде е парадокса за мене. Една от емблемите на този град е Елиас Канети и ние в момента се молим за 5 000 лева да подкрепим пишещите хора в град Русе при условие, че Елиас Канети, световноизвестен писател е от град Русе, е живял в град Русе. Аз ще бъда и по-краен, но да кажа и в детайли, какво точно се случва, ако списание „Брод“ продължава да излиза. Първо - не всички автори в България могат да издадат своите произведения. Част от тях са тези хора, които са в град Русе. Ако някой иска да чете нещо от определен автор и той не е издаден, той може да го намери в „Брод“. Което е гордост за самото издание. Освен това може да ви прозвучи патетично, но „Брод“ може да се окаже първия издател на бъдещия Яворов, на бъдещия Вазов. И така както го казвам сега 2024 година изглежда малко нереално, но искам да ви кажа, че е много реално. Ако щете на новия или на нашия Георги Господинов. Съвсем реално е. Да, но ние трябва да го имаме това списание и трябва да имаме мястото, където той може да издаде своя първи разказ, своето първо стихотворение, повест, новела или каквото и да е друго. Моето предложение е предполагам, че това с тези 5 000 лева е уредено и никой няма да бъде против моето предложение, в следващия бюджет да отделим 10 000 лева за издаване на това списание. За да осигурим спокойствието на този, аз ще го нарека „възрожденски екип“. Колеги, те работят без пари.

**Акад. Христо Белоев:** А предполагате ли, дали е уредено и това или не предполагате?

**Г-н Орлин Дяков:** Да не кажа, че те са издали… Аз мисля, не, имам предвид, че ще се гласува вероятно. Имам предвид, господин Станчев, че ще се гласува това нещо и хората ще го приемат. Да не се хващаме за думата, защото малко така излизаме от тази сфера, за която говоря. Та, значи тези хора със собствени средства са издали един от броевете само и само да го има това списание. Надявам се бях достатъчно убедителен и надявам се да гласуваме не само това, а и тези 10 000 лева, които в бъдеще ще предложим, за да им осигурим необходимия комфорт. Тук е Нели Пигулева - главният редактор на това списание. Правя предложение, ако решим да я изслушаме.

**Акад. Христо Белоев:** Да, изказване. Заявка от мен след това Нели Пигулева. По правилник, да. Уважаеми господин Кмет, колеги. Мисля, че това което и Дяков каза, то се обсъжда и в комисиите. Тук трябва да помислим за някаква устойчивост в бъдеще. Това, че от 2022 година не е излизало, явно някъде нещо се е пропукало. Има пропуск, това трябва да се поправи. И нещо много хубаво за града, в едно такова списание да могат да публикуват наши русенски автори, които да виждат плодовете на своя труд и екипа, който работи, с които също ние работим много добре и се познаваме в годините. Може би госпожа Пигулева да вземе отношение в това, те поемат ли ангажимента това занапред, как ще се случва, ще могат ли да гарантират именно една такава устойчивост, за да може това наистина да бъде във времето заложено. Благодаря. Гласуваме за изслушване на госпожа Пигулева. Така, госпожа Пигулева, заповядайте. Набраха се 43 „за“.  
 **Г-жа Нели Пигулева:** Уважаеми господин Председател на общинския съвет, уважаеми господин Кмет, уважаеми госпожи и господа. Честно казано за първи път съм от тази страна. Обикновено седя там. И съм тук със смесени чувства, защото за първи път всъщност въпросът за едно литературно издание се поставя пред такава широка обществена трибуна. Радвам се, че това е така. Много се надявам да срещна разбиране и в същото време не мога да не скрия огорчението си от това, че имахме не само този „бял период“ на неиздаване, който беше от миналата година. Преди това също сме имали на два пъти такива ситуации, тъй като точно както каза госпожа Георгиева в своето изложение, спорадичното издаване винаги крие много рискове. Само ще припомня, че не този, не един брой сме издавали със собствени сили. Поне 4 или 5 броя, особено в началото, бяха издавани от нас, точно защото искахме да продължим литературната традиция в Русе и тъй като и господин Пламен Абаджиев и аз сме работили в закрития 1992 година Алманах „Светлоструй“, просто отказвахме да приемем, че Русе няма да има своето литературно издание. Впрочем, тук може би е момента да кажа, защо ние го наричаме списание. Ние продължаваме упорито да го наричаме списание, защото когато излезе първия брой той беше един и единствен за годината. След това вторият беше също така. След това имахме период, в който успявахме да направим 2 броя годишно, а нашата идея и нашата мечта е да го направим поне 4 пъти годишно. Да бъде с такава периодика, която да отговаря на това, което има за публикуване в Русе. Впрочем, не само в Русе е. Това е и единственото издание литературно в страната, което си поставяше амбицията да публикува автори от Дунава, от поречието на Дунава. Затова имаме в списанието една рубрика, която се казва „Нагоре по реката“. Там са публикували автори от Видин, от Свищов, но също така от Хърватия, от Сърбия и надолу по реката, където пък присъстваха по един период доста трайно присъстваха наши колеги от Румъния. И аз мисля, че наистина това издание си заслужава усилията, но тези усилия не могат да бъдат безкрайни и да бъдат единствено и само лични. Още повече, че когато зад едно такова издание застава обществеността във Ваше лице, това придава и друг авторитет. Ще припомня само, че аз не мога да бъда сигурна кой от младите автори, които публикуваме редовно, задължително във всеки брой на списанието, ще бъде следващия Вазов или Георги Господинов, или Милен Русков. Това ще покаже само времето, но ние действително даваме шанс на това. Но ще припомня само, че ние бяхме изданието, което публикува един непубликуван текст на Георги Чендов. Предполагам, че повечето от вас знаят кой е Георги Чендов и какво е той за Русе. Бих искала да направя един кратък преглед на тези 5 000 лева, за които сега се говори и да ви запозная приблизително с това за какво ще бъдат изразходвани те, като в светлината на това само ще кажа, че за нас би било най-добре, няма да казвам пак мечтано, това издание да влезе в бюджета на общината, за да може да бъде равностойно на изданията от Бургас и Казанлък и тогава това би могло да осигури тази периодичност. Освен тази периодичност и освен тази стабилност, ще имаме възможност предварително да правим нашата работа с авторите, която е много важна. Нашите литературни и майсторски класове, нашите работилници. И да помислим и за много други неща, в това число и за един детайл, който също е немаловажен. Това е изплащането на хонорари на авторите в броя. Защото особено за младите автори това е много важно. Едва ли те с паричките, които биха получили от първата си публикация ще направят капитал, но те със сигурност ще запомнят това и ще запомнят града, в който е бил издаден на хартия техния литературен опит. И така бегло параметрите на този брой на „Брод“, който замисляме и който бихме могли да издадем със сумата, която бихте гласували. Параметрите са: формат 165/235 милиметра, тиража е 300 броя. Предполагаемия обем е 300-350 страници. Хартията е обемна от 60 грама. Книжното тяло е с цветност 1 + 1, корицата е картон 300 грама, цветност 4 + 4. Разходите са за подбор и редактиране 750 лева, коректури 300 лева, художествено оформление 300 лева, предпечат 1 600, печат 2 100, представяне и срещи с читатели 250 лева. Като тук има една забележка. Последните две цени предпечата и печата, биха могли да претърпят някакви промени в зависимост от обема на изданието и от цените на хартията. И това е сумата без включено ДДС. За реализацията на изданието ние смятаме, че е добре да предоставим 50 бройки на Община Русе, 50 бройки на читалища и библиотеки в областта и в страната също, 50 бройки да отидат в училищни библиотеки, 50 бройки приблизително предвиждаме за авторски екземпляри. 100 бройки са за раздаване и продажба по време на представянията на броя и срещите с читатели. Задължително на първото представяне, което правим в Русе, всеки автор получава своя безплатен авторски екземпляр, а и всички, които присъстват, а те уверявам ви те са не по-малко от 70-80 човека, получават своя безплатен брой. Остатъка от тези 100 бройки ще предоставим на няколко русенски книжарници за свободна продажба на символична цена на броя от 10 лева. Това е важно, защото много от хората търсят нашето списание по книжарниците и ако ние нямаме тази квота за свободния пазар.

**Акад. Христо Белоев:** Да, благодаря. Ние бяхме поискали тази план-сметка предварително да бъде дадена, но Вие ни запознахте така, че ясно е и може би, ако се тръгне в една периодичност да се помисли и за онлайн да има издание.  
 **Г-жа Нели Пигулева:** Това е задължително. Това е един от елементите, който задължително ще влезе, но то съответно също струва едни пари. Благодаря ви за вниманието.  
 **Акад. Христо Белоев:** Благодарим. Господин Енчев, заповядайте.

**Г-н Енчо Енчев:** Уважаеми господин Председателю, уважаеми общински съветници. От името на общинска администрация и от свое име, аз ви призовавам да подкрепите проекта за решение, който госпожа Георгиева предложи на вашето внимание. Изпитвам като колега и литератор изключително голямо уважение към госпожа Нели Пигулева. До неотдавна тя беше и председател на Обществения съвет по култура. Съжалявам, че в момента не е. В своята работа ние сме подкрепяли като общинска администрация и издаването на различни издания, включително и списание „Брод“. Издаването на краеведска литература, няколко книги, включително и книгата за театъра на господин Дяков. Доста са те, не искам да ги изброявам. Търсим начин, но сега смятам, че с това решение, което вие бихте взели, ще осигурим възможност да се издаде и за 2024 година списание „Брод“ и в споразумението, което вие ще одобрите на декемврийската сесия ще бъде разписано предложението за устойчивост. Вече колегите от Дирекция „Култура и образование“ проведоха първия разговор с госпожа Пигулева. Имаме готовност за това, за да внесем споразумението на декемврийска сесия. Така че, предлагам вие да подкрепите проекта за решение, пък шеговито преди малко по време на почивката с госпожа Нели Пигулева говорихме и след като аз се пенсионирам, говорихме, че ще се зачисля като доброволен сътрудник за списание „Брод“, за да подкрепям редакционната колегия. Благодаря ви за вниманието.

**Акад. Христо Белоев:** Кметът на общината, господин Милков.

**Г-н Пенчо Милков:** Благодаря. Уважаеми господин Председател, уважаеми общински съветници и гости в залата, уважаема госпожо Пигулева. Изразявам абсолютно личното си отношение, след като господин Енчев изрази отношението на администрацията. Списание „Брод“ в първата година на нашата работа при сформирания обществен съвет и при заявеното желание да бъде издадено, беше финансирано. В момента се прави отново искане да бъде финансирано. Моето желание и се радвам, че това го казахте. Казах на Енчо да каже, не може да се финансира само веднъж. Трябва да бъде за постоянно. Това им кажи, но се радвам, че още в предварителните изказвания стана дума. Ние сме време на книгите. В този смисъл, в това време в общината определено пишещите и четящите хора са на почит. Затова казвам с уважение се отнасям. Нали така сте го направили с предложение на съветник, няма нищо лошо. Ще бъде финансирано, но наистина молбата ми е да се замислите сериозно за догодина да бъдем по-амбициозни в изданието. Не сте имали „не“ на искането за финансиране на списанието. В интерес на истината, когато аз съм бил общински съветник обаче, 2 мандата преди това то не е финансиран. Ако правилно помня, за да се наричат нещата с правилните им имена, нали. То бе спряно, 2 мандата преди това не се финансираше. Сега ще бъде финансирано списание „Брод“ от Община Русе. Благодаря ви.

**Акад. Христо Белоев:** Благодаря. Така, проектът за решение е ясен. Той беше приет така, той предварително е съгласуван разбира се. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 414**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 59, ал. 1 и чл. 61, ал. 1 от ЗМСМА, Общински съвет – Русе реши:

1. Дава съгласие Община Русе да сключи споразумение с Пламен Абаджиев, собственик на издателска къща „Парнас“ за осигуряване на финансови средства в размер на 5000 лв. за издаване на списание „Брод“.
2. Възлага на кмета на Община Русе – г-н Пенчо Милков, в едномесечен срок от приемане на настоящото решение, да сключи споразумение за сътрудничество между Община Русе и Пламен Абаджиев, собственик на издателска къща „Парнас“.
3. Подписаното споразумение за сътрудничество да бъде внесено на редовната сесия на Общински съвет – Русе през месец декември 2024 г. за одобрение.

**Акад. Христо Белоев:** Тук почитат спорта. Обра овациите, да.

**Точка 22**

**К.л. № 407 Одобряване на Споразумение за сътрудничество за подготовката и изпълнението на Проект „Неделни и летни образователни занимания за деца и младежи в град Русе“**

**Акад. Христо Белоев:** Енчо Енчев.

**Г-н Енчо Енчев:** Уважаеми общински съветници, след направените предложения на предходна сесия на общинския съвет, предложението за одобряване на Споразумение за сътрудничество за подготовка и изпълнението на Проект „Неделни и летни образователни занимания за деца и младежи в град Русе“ беше оттеглено. На заседанията на постоянните комисии и след това се представи ново предложение. В него подробно бяха разписани дейностите по проекта - провеждане на образователни пътувания, екоинициативи, неделни занятия, дейности покрай знания, доброволчески инициативи, летни детски и младежки лагери, публичност и информираност. Община Русе оказва методическа подкрепа на Сдружение „Теосис“ при подготовка на предложението и допълване на информацията от зададените въпроси по време на комисиите. За изпълнението на проекта са необходими 14 180 лева. Бяха проведени срещи с представители на сдружението и служители на общинска администрация, вследствие на което има готовност за подписване на споразумение за общинско сътрудничество, съгласно което община Русе ще финансира дейностите по проекта с 8 780 лева. В подкрепа на реализирането на проекта е получено и писмо от Русенския митрополит Неофит. Очакваните резултати от реализацията на дейностите са създаване на устойчив модел за участие на децата и техните семейства в църковния живот, разширяване на знанията за християнска вяра и общочовешки християнски ценности, духовно развитие, личностно изграждане на младите хора, подпомагане на родителите и възпитанието на децата, участието на деца и техните родители и благотворителни дейности. Продължителност на проекта е 12 месеца, от Октомври 2024 година до Септември 2025 година. Входиран е подробен финансов отчет по споразумение за сътрудничество с Входящ номер 71-48 между община Русе и Сдружение с обществено полезна дейност с наименование „Теосис“. Тук има и техен представител, ако имате въпроси биха могли да отговорят. Благодаря за вниманието.

**Акад. Христо Белоев:** Ако има въпроси. Изказвания не виждам, гласуваме точката.

**КВОРУМ – 48. С 45 „за“, 0 „против“ и 3 „въздържали се“ се прие**

**РЕШЕНИЕ № 415**

На основание чл. 21, ал. 2, във връзка с чл. 21, ал. 1, т 23 от Закона за местното самоуправление и местната администрация /ЗМСМА/, чл. 59, ал. 1 и ал. 2, т. 6, чл. 61, ал. 1 от ЗМСМА, Общинският съвет реши:

1. Одобрява приложеното подписано Споразумение за сътрудничество между Община Русе и Сдружение с обществено полезна дейност с наименование "ТЕОСИС" за подготовката и изпълнението на Проект „Неделни и летни образователни занимания за деца и младежи в град Русе“.

**Точка 23**

**К.л. № 400 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.381, намиращ се в местност „Касева чешма“, община Русе**

**Акад. Христо Белоев:** Ениманев.

**Арх. Иван Ениманев:** Благодаря Ви. Господин Председател, господин Кмет, уважаеми общински съветници. Съгласно общия устройствен план, имот с идентификатор 149.381 попада извън строителните граници в Устройствена зона „Вилна“. С приложената скица се предвижда ново застрояване с ограничителни линии на разстояние 4 метра от страничните имотни граници и на 6 метра от дъно на имот. В имота има сграда, която се запазва като елемент на плана. Благодаря.

**Акад. Христо Белоев:** Благодаря. Изказвания няма, гласуваме.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 416**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-83 от 19.08.2024 г. от Десислава Николова, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.149. 381, м-ст „Касева чешма“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени на разстояние 4,00 метра от страничните имотни граници, на 6,00 метра от имотната граница към дъното и на 2,00 метра външната имотна граница. Сградата в имота да се запази като елемент на плана.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 24**

**К.л. № 401 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.181.12 и 63427.181.13, намиращи се в местност „Над линията“, община Русе**

**Акад. Христо Белоев:** Ениманев.

**Арх. Иван Ениманев:** Благодаря. Съгласно общия устройствен план, поземлени имоти с идентификатори 181.12 и 180.13 попадат извън строителните граници в устройствена зона „Смесена, многофункционална“, разновидност 2. С приложената скица-предложение се предвижда обединяване на двата имота и ново застрояване, определено с ограничителни линии, разположени на 3 метра от имотните граници и при спазване на сервитута на преминаващата инфраструктура през имота. Благодаря.

**Акад. Христо Белоев:** Благодаря. Няма изказвания, гласуваме.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 417**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-86 от 22.08.2023г. от Ивайло Иванов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатори 63427.181.12 и 63427.181.13, намиращи се в местност „Над линията“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Смесена многофункционална зона – разновидност 2 – „Зона (Смф 2)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на 3.00 м от имотните граници на новообразувания имот и при спазване на сервитута на преминаващата през имота техническа инфраструктура.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 25**

**К.л. № 402 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.152.380, намиращ се в местност „Нови Халваджи“, община Русе**

**Акад. Христо Белоев:** Иван Ениманев.

**Арх. Иван Ениманев:** Благодаря. Съгласно общия устройствен план поземлен имот с идентификатор 152.380 попада извън строителните граници на град Русе в устройствена зона „Вилна“. С приложената скица-предложение се предвижда ново застрояване с ограничителни линии, поставени на 4 метра от вътрешните имотни граници, на 3 метра от външните имотни граници. В имота има сграда, която не се запазва като елемент на плана. Благодаря.

**Акад. Христо Белоев:** Благодаря. Изказвания няма. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 418**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-84 от 19.08.2024 г. от Валентин Апостолов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.152.380, м-ст „ Нови Халваджи“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени на разстояние 4,00 метра от вътрешните имотни граници и на 3,00 метра външните имотни граници. Сградата в имота да не се запазва като елемент на плана.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 26**

**К.л. № 403 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.106.45, намиращ се в местност „Харманлъка“, община Русе**

**Арх. Иван Ениманев:** Благодаря Ви. Съгласно общия устройствен план, поземлен имот с идентификатор 106.45 попада извън строителните граници на град Русе в „Смесена, многофункционална“ зона, разновидност 2. С приложената скица-предложение се предвижда ново застрояване с ограничителни линии, поставени на 3 метра от вътрешните имотни граници и при спазване на сервитута на преминаващата в близост и през имота техническа инфраструктура. Благодаря.

**Акад. Христо Белоев:** Благодаря. Изказвания няма, гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 419**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-65 от 11.07.2024 г. от Ралица Питовска като управител на „Аутоглас Пойнт“ ООД, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.106.45, намиращ се в местност „Харманлъка“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Смесена многофункционална зона – разновидност 2 – „Зона (Смф 2)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване поставени на разстояние 3,00 метра от вътрешните имотни граници и при спазване на сервитута на преминаващата в близост до през имота техническа инфраструктура.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 27**

**К.л. № 404 Одобряване на подробен устройствен план (ПУП) – Изменение план за улична регулация (ИПУР) от о.т. 3717 до о.т. 3719, Изменение план за регулация (ИПР) на** **УПИ I-за озеленяване и II-441 и План за застрояване (ПЗ) на нов УПИ II-441 в кв. 602 по плана на кв. „Чародейка Г-юг“, гр. Русе**

**Акад. Христо Белоев:** Ениманев.

**Арх. Иван Ениманев:** Благодаря. С изменение на плана за улична регулация от точка 3717 до точка 3118 се изменя уличната регулационна линия на улица „Ради Иванов“, като се поставя в съответствие с имотните граници на поземлен имот с идентификатор 6.441. С изменение на плана за регулация се образува нов УПИ II-441по проектните имотни граници и се отрежда устройствена зона обществено-обслужващи дейности. С плана за застрояване се запазват като елемент на плана всички съществуващи сгради в имота. Предвижда се ново застрояване с ограничителни линии, разположено на 3 метра от северната и западната регулационни линии на уличнорегулационната линия към улица „Ради Иванов“ и по страничните от изток. Благодаря.

**Акад. Христо Белоев:** Благодаря. Изказвания няма. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 420**

На основание чл. 21, ал. 1, т. 11 от ЗМСМА, във връзка с чл. 129, ал. 1 от ЗУТ, във връзка с чл. 110, ал. 1, т. 3, чл. 134, ал. 2, т. 6 и чл. 136, ал. 1 от ЗУТ и заявления с  
вх. №№УТ-31-45/17.07.2024 г. и 30-705-5#1/01.10.2024 г. от „Тераком“ ООД представлявано от Огнян Димитров, чрез пълномощник Росица Кадинова-Биркова, Общински съвет – Русе реши:

Одобрява Подробен устройствен план (ПУП) – Изменение план за улична регулация (ИПУР) от о.т. 3717 до о.т. 3719, Изменение план за регулация (ИПР) на УПИ I-за озеленяване и II-441 и План за застрояване (ПЗ) на нов УПИ II-441 в кв. 602 по плана на кв. „Чародейка Г-юг“, гр. Русе, както следва:

* С ИПУР от о.т. 3717 до о.т. 3718 се изменя уличната регулационна линия на ул. „Ради Иванов“, като се поставя в съответствие с имотните граници на ПИ с проектен идентификатор 63427.6.441, с предаваема част от 42м2 от ПИ 63427.6.253;
* С ИПР се образува нов УПИ II-441 по проектните имотни граници, с предаваема част от 37м2 от проектен ПИ 63427.6.442;
* За нов УПИ II-441 се определя устройствена зона „Обществено-обслужващи дейности“ (Оо), съответстваща на ОУПО- Русе;
* С ПЗ се запазват като елемент на плана всички съществуващи сгради в имота. Предвижда се ново застрояване с ограничителни линии, разположено на по 3м от северната и западната регулационни линии, на улично-регулационната линията към ул. „Ради Иванов“ и по страничната регулационна линия от изток;
* Схеми по чл. 108, ал.2 от ЗУТ.

Обявление за решението да се изпрати за обнародване в „ Държавен вестник“ в 7-дневен срок от приемането му от Общински съвет – Русе.

Решението може да се обжалва в 14 – дневен срок от обнародването му в „Държавен вестник“ чрез Общински съвет - Русе пред Административен съд - Русе.

**Точка 28**

**Питания**

**Акад. Христо Белоев:** Питане от Галичка Николова относно списък на издадени пропуски на служители на съдебна палата. Заповядайте.

**Г-жа Галичка Николова:** Уважаеми господин Кмет, уважаеми господин Председател, уважаеми колеги. След като използвах всички възможни методи да се добера до този въпросен списък и по всякакъв начин ми беше отказан достъп и имена поради конфиденциални данни. Искам да питам нещо по-конкретно. От издадените 95 пропуска за паркиране около сградата на съда, колко от тях са издадени на магистрати и колко на други служители? Примерно секретарки, огняр, чистачи и така нататък. Благодаря.  
 **Акад. Христо Белоев:** Отговорът да, да вземете. Кой ще отговори? Да, господин Недев. Имате ли отговора или? Госпожа Николова.

**Г-н Димитър Недев:** Не, нямам отговор, но ще отговоря. Ние сме обобщили списъка и сме го предоставили.

**Акад. Христо Белоев:** Дайте му, той ще го прочете, да.

**Г-н Димитър Недев:** Във връзка с Вашето питане, Ви предоставям следната информация. Издадени пропуски на магистрати - 30 броя. На длъжност секретар служители - 12 броя, на длъжност чистач - 1 брой, на огняр - 1 брой. Благодаря.

**Акад. Христо Белоев:** Питане от Орлин Дяков, заповядайте.

**Г-н Орлин Дяков:** Уважаеми господин Милков, в подлеза на кръговото срещу сградата на МВР има разположени стари снимки на Русе. Информационната табела ни уведомява, че това е постоянна изложба „Отражения от миналото - история на Русе през фотографския обектив“. Около петте фотоса има нецензурни рисунки и други графити, които унищожават на практика смисъла на доброто начинание. Моите въпроси са. Колко е финансирането на начинанието и считате ли, че петте снимки биха могли да се нарекат изложба? Считате ли, че общината е извършила всичко необходимо на това място да се ситуира постоянна изложба? В тази част на подлеза има ли видеонаблюдение, за да се намалят вандалските прояви? Аз имах и снимки, обаче не искам да ги показвам тука, защото има много нецензурни рисунки и ще стане много грозно цялата картинка. Да, знам, прочетох отговора. Да, знам, че аз съм бил в тази комисия. Да, знам, че аз съм дал положително мнение за този проект, само че резултата… Нека да ми отговорят и ще го коментирам.

**Акад. Христо Белоев:** Да, господин Енчев.

**Г-н Енчо Енчев:** Уважаеми академик Белоев, уважаеми господин Дяков. Във връзка с Ваше запитване с Вх. номер 1262, получено на 16.10.2024 г., Ви информирам следното:

1. Проект „Отражения от миналото: Историята на Русе през Фотографския Обектив“ нa Сдружение „РусчукБГ – Старият Русе“ e финансиран със сумата от 3 768 лв. по Програма „Култура“ на Община Русе, след като е прегледан и оценен от двете комисии, действащи съгласно Правилника на програмата. Финансирането му е в размер на 80% от исканата сума и Вие бяхте член на оценителната комисия по програма „Култура“. В мотивите си за проекта сте посочил следното: За мен това е много полезен проект. Подобно съчетание на история, култура и градска среда е много добро. Аз съм за максимален брой точки. Експонираната в подлеза изложба представя общо 36 табла, и тук обърнете внимание - по 6 във всеки от подходите на подлеза с размер 120/80 см, съдържащи архивни фотографии на Русе, част от творчеството на известното българско фотоиздателство „Пасков“ от периода 1920 - 1940 г. Изображенията са сканирани от висококачествени стъклени фотографски плаки, които са част от колекцията на сдружението и включват кратки анотации на изобразеното. Към днешната дата всички са на местата си, както при откриването на изложбата на 10 септември т.г., и не са увредени от посегателства към настоящия момент.

Изложбата е реализирана от Йовчо Стоянов, Александър Първанов, Мирослав Манев, Явор Мичев и други със съдействието на Държавен архив – Русе и неговия директор Толя Чорбаджиева. Засягайки една непредходна тема – богатата история на нашия град, откриването на изложбата заслужено събра десетки граждани, за което може да се уверите и от публикациите в пресата и материалът на Българската национална телевизия. Към днешна дата платната все още привличат вниманието на пешеходците, които по достъпен начин в градска среда могат да се запознаят с любопитни факти от русенското минало чрез кратки описания на изобразеното в шестте различни теми – река Дунав, кораби, лодки; паркове, градини; централна градска част; емблематични паметници в Русе; храмове; училища. Проектът е изпълнен в пълен обем в съдържателната част. Той предполага устойчивост и по-нататъшно продължение.

1. На 05.04.2024 г. Община Русе е дала официално разрешение на сдружението за поставянето на изложбата на посочената локация - подлеза на кръговото движение на бул. „Цар Освободител“ до ОД на МВР. Считаме, че подлезът е изключително подходящо място за артистични събития и този проект полага началото на осмислянето му като пространство за изява на русенските творци и артисти.
2. В района има видеонаблюдение, поддържано от няколко видеокамери в отделните подходи на подлеза. Сигналът от тях се следи денонощно от служителите на Община Русе и при установяване на нарушения се работи съвместно с ОД на МВР за разкриването на извършителите.

Вандалски прояви на тази локация не са рядкост, но посредством камерите от системата за видеонаблюдение на Община Русе, извършителите са били идентифицирани нееднократно, а записите предадени на компетентните органи за действия по компетентност. Извършвани са и периодични почиствания на изрисуваното с общинска техника и служители от ОП „Паркстрой“. Тук искам да отворя една скоба и да кажа, че част от графитите не могат да се почистят с наличната техника, която имаме поради което са поръчани вече различни химически препарати, за да може да се направи опит да стане качествено почистване за това. За предотвратяването на подобни прояви на най-често засегнатите места в града са абсолютно необходими целенасочени действия, за което сме предприели стъпки – изграждане на видеонаблюдение, осветяване на общите пространства, с цел осигуряване на сигурност и безопасност, както и създаване на алтернативни места и начини за изява на артистите. В много от случаите провеждането на подобни обществени инициативи, културни събития, изложби, изграждане на артистични инсталации на „най-уязвимите места“ оказват благоприятен ефект върху нарушителите на обществения ред и доказано във времето намаляват честотата на „изявите“ им. Благодаря.

**Акад. Христо Белоев:** Благодаря. Дяков.

**Г-н Орлин Дяков:** Въобще не се отричам от думите си. Да, когато проектът беше представен, той ми хареса изключително много. Разбира се, само, че според мен самата реализация вида на това, което се вижда долу е много различно от това, което се представи като проект. Значи, за да има постоянна изложба някъде трябва да има необходимите условия. Трябва да има витрини. Трябва да има нещо, което различава мястото от обичайно лепене на снимки на стена. Според мен би трябвало да положи повече усилия. Да, разбирам всичко това, което каза господин Енчев е така. Вероятно има и наблюдение, но ако минете ще видите колко е жалка картинката - нецензурни рисунки, насочени там да не разказвам повече към тези хубави картини, хубави снимки, не споря изобщо за качеството, но според мен не са създадени достатъчно добри условия за постоянна изложба. Значи има такива добри примери и добри практики в другите градове. Добре е да погледнем, да видим, да стигнем до някакво решение. Наистина идеята е прекрасна, така да се одухотвори това място. Аз лично адмирирам, но според мен трябва да се положат малко повече усилия. Благодаря ви за вниманието.

**Акад. Христо Белоев:** Благодаря. Питане от Светлозар Симеонов относно ремонт на пътна инфраструктура на „Цар Фердинанд“. В отговора има, че трябва да се направят уточнения. Държите ли да поставите въпросите или на следващата сесия?

**Г-н Светлозар Симеонов:** Ще ги поставя сега. Уточненията ще ми ги кажете отговора за другата сесия.

**Акад. Христо Белоев:** Добре. Заповядайте.

**Г-н Светлозар Симеонов:** Уважаеми господин Милков, на основание Закона за достъп до обществена информация, през месец Май 2023 година бях пуснал към Вас искане за предоставяне на информация, кои улици и булеварди ще бъдат засегнати от ремонта на Водния цикъл в град Русе. При дадената информация беше и бул. “Цар Фердинанд“. На провелата се общинска сесия на 25.09.2024г. колегата общински съветник Йовчо Смилов направи питане относно извършваният ремонт на дадения участък. Колегата е констатирал, че при фрезоване на старата асфалтовото настилка дебелината на асфалта не е повече от 30 мм. – 40 мм., вероятно на един пласт директно върху каменистата настилка. Видно от снимките, които съм направил на 05.10.2024г. в 14:20 ч. се констатира, че колегата е прав. Приложил съм три броя снимки, видно от стената. Във връзка с това и Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура на Община Русе, моите въпроси са следните:

1. Във връзка с чл. 4, ал. 1 от Наредба № 27 определено ли е от кмета служител от общинската администрация заедно с представител на лицето, което ще разкопава, дали е съставен констативен протокол за състоянието на пътните и уличните платна и настилки, тротоари, зелени площи, трайна растителност, осветление и др. в участъка от тях, в който ще се строи или разкопава. Ако е определено, кое е това лице от общината?
2. В чл. 6, ал. 2 и ал. 3 от Наредба № 27 се казват : /ал. 2 - Незабавно след извършване на необходимите възстановителни работи, лицата извършващи СМР, уведомяват писмено общинската администрация, за извършване на оглед на място от определени от Кмета служители на общинската администрация, а в ал. 3 - За извършения оглед по ал. 2 се съставя констативен протокол от упълномощени служители от Община Русе, в който се описва състоянието на възстановения участък и околното пространство. При установяване на дефекти в изпълнявания участък и/или разположени в непосредствена близост до него, имоти публична или частна собственост, същите се описват с констативен протокол, който незабавно се изпраща на изпълнителя на строително-монтажните работи с указан срок за отстраняване на констатираните дефекти/. Във връзка с това имам още четири въпроса:

1.Имали писмено уведомление от извършващия СМР и извършен ли е оглед на място от определени от Кмета служители на общинската администрация?

2. Съставен ли е констативен протокол, в който е констатирано несъответствие с разпоредбите на Наредба № 27?

3. Какви мерки сте предприели във връзка с допуснатите нарушения спрямо служители на Община Русе и спрямо извършващия СМР?

4. Наложена ли е имуществена санкция на юридическо лице , което не е извършило възстановителните работи, съобразно технологичния ред, установен в Приложение №1 и ако е, в какъв размер е?

Отнася се за Водния цикъл, не говоря за сега извършващия се ремонт.

**Акад. Христо Белоев:** Да, благодаря. Отговора. Да, господин Милков.

**Г-н Пенчо Милков:** Уважаеми господин Председател, уважаеми колеги общински съветници, уважаеми господин Симеонов. Колегите са подготвили отговор, в който се казва, че в деловодството е постъпило, описва се Вашето питане, след което се казва от питането не става ясно дали имате предвид ремонта, който се извършва към настоящия момент, нещо което Вие уточнихте в последното изречение на Вашето изказване или визирането на предходен ремонт на настилките, тъй като посочвате, че след фрезоване на съществуваща асфалтова настилка на места се вижда трошенокаменна основа. В тази връзка, моля да конкретизирате с цел да получите отговор на следващо заседание на общинския съвет. Ще получите отговор, всичко ще кажем. Понеже има във Вашето питане насочване и към предходния въпрос на Йовчо Смилов. Там ставаше дума за нещо друго. Когато се фрезова настилката на стария асфалт се установи, че общинския асфалт е 3 до 4 см. единствено повърхностен слой. Това му е направило впечатление и ни попита – да, реално е така. И ние посочихме, че в момента ще има 2 слоя биндер и завършващ слой. И реално това му беше въпросът предния път, а сега имаше нали във Вашия текст първо към питането на Йовчо Смилов и не стана ясно реално за кой. Сега разбрахме, че за ремонта на ВиК предходния при слагането на тръба. Не е авариен. Отговарям с нещата, които знам. Ако имате нужда до другата сесия ще бъде подробен отговора. Не е авариен, а планов. Предвид бъдещото полагане на асфалт от Община Русе ВиК Русе подмени на това място свои съоръжения, свои тръби, за да може да не се копае след това. Това ги помолихме и те изпълниха своята дейност предварително, съответно те не са слагали 2 слоя асфалт, а единствено биндер, за да няма двойно финансиране с публични средства след това на асфалтирането. Затвори се трошенокаменната настилка и изчаква в момента полагането на двата слоя на общината. Затова при пръв поглед нали на лице, което не знае, че е подменено ВиК се създаде това. Ако има нужда подробно ще го опишем следващия път. Благодаря ви.

**Акад. Христо Белоев:** Да, благодаря. Питане от Мариян Димитров относно изграждане на волейболно игрище до улица „Цариград“.

**Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно изграждане на волейболно игрище до улица „Цариград“. Община Русе е изготвила инвестиционен технически проект за обект: „Благоустрояване на общински терен в кв. 205, за жилищно строителство, заключен между ул. „Цариград“, механа „Русе“, гаражи, бл. „Мургаш“ и бл. „Георги Димитров“, на стойност над четвърт милион лева с ДДС. Проектът е одобрен от главния архитект на общината, който е издал Разрешение за строеж № 438 от 21.09.2022г. Проектирани са спортна площадка, кът за отдих и прилежаща алейна мрежа. Спортната площадка е ориентирана изток-запад. Тя е предвидена за волейбол и е с размери 24/15 м., с необходимите зони на безопасност. Предвидена е ограда с височина 4 м. и осветление. Кътът за отдих е разположен източно от волейболната площадка. По време на изграждане на волейболната площадка тежката техника и камионите ще преминават по алеята на междублоковото пространство на блоковете разположени по улица „Борисова“ с номера 51 и 63, която е в изключително лошо състояние – с разбит асфалт и големи дупки по него. Това ще унищожи напълно тази алея, по която има паркирани множество автомобили на живеещите в тези блокове и на посещаващите обществените обекти разположени в партерния им етаж. По този повод искам да задам на кмета Пенчо Милков следните въпроси:

1. Защо не е проведено обществено обсъждане на проектното предложение за изграждане на волейболна площадка с живеещите в този квартал граждани и не са взети в предвид техните нужди и желания?
2. Защо не е ситуирана волейболната площадка поне до механа „Русе“, а е разположена на няколко метра от спалните на живеещите в блок „Мургаш“, вх. Б? Една от гражданките каза на 2 м. от леглото и е волейболната площадка. Тротоара толкова е широк.
3. Кога Община Русе ще възстанови въпросната алея от междублоковото пространство на блоковете разположени по улица „Борисова“ с номера 51 и 63 и ще изгради нормален паркинг с разчертани паркоместа? Нещо като компенсация.

**Акад. Христо Белоев:** Господин Димитров, да вземете това. Здравка Великова.

**Г-жа Здравка Великова:** Уважаеми дами и господа общински съветници, във връзка с въпросите, които господин Димитров зададе, имам следните отговори.

***Въпрос №1: Защо не е проведено обществено обсъждане на проектното предложение за изграждане на волейболна площадка с живеещите в този квартал граждани и не са взети предвид техните нужди и желания?***

Инвестиционния проект за тази спортна площадка е разработен в началото на 2022 г., като същият е включен като обект в капиталовата програма на Община Русе за Бюджет 2022 г. Проектът за бюджет е публичен и за него е проведено обществено обсъждане, което е задължително за приемането на бюджета. За обекта „Благоустрояване на общински терен в кв. 205, поземлен имот с идентификатор еди какъв си, заключен между ул. „Цариград“, механа Русе, гаражи, бл. „Мургаш“ и бл. „Георги Димитров - 2“ няма постъпили въпроси и възражения на това обсъждане. Проектната документация за изграждания обект е представена в РИОСВ и от там са изпратили тяхно становище с изходящ номер, който съм цитирала, че за обекта не е необходимо провеждане на процедура по ОВОС. За самото уведомление до РИОСВ е изготвено съобщение до заинтересованите граждани, което се закача на информационното табло на Община Русе в сградата на ул. „Олимпи Панов“ № 6 и на него стои 14 дни. В законово определения срок няма постъпили възражения. Проектната документация е представена и в РЗИ и от тях е издадено здравно заключение със съответния номер, който е цитиран, със заключение, че проекта съответства на здравните норми и изисквания. За проектната документация и цялостното ѝ комплектоване и съгласуване е изготвен комплексен доклад за оценка за съответствието от надзорната фирма „МАКЛЕР-96“ ЕООД. Заключението в него е, че инвестиционният проект е разработен в съответствие с изискванията на Закона за устройство на територията. В ЗУТ няма изискване да се провежда обществено обсъждане с живущите в квартала, където ще правим реализация на нашите инвестиционни намерения.

***Въпрос №2: Защо не е ситуирана волейболната площадка поне до механа Русе, а е разположена на няколко метра от спалните на живеещите в блок „Мургаш“, вх. Б?***

Ситуационното решение на спортната площадка е съобразено със съществуващата на терена растителност, която се изцяло запазва с разполагането на новото съоръжение и с преминаващите през този терен подземни комуникации и техните сервитути. През този терен ние имаме преминаващи електрически кабели силови, които са до трафопоста и в трафопоста излизащи. Имаме съобщителна мрежа на БТК, за което имаме съгласувателни становища съответно от тези предприятия. Отделно самия трафопост също има сервитут и затова даже спортното игрище не е разположено успоредно на блока, а е разположено малко под наклон, за да може да преминат сервитутите и да се изгради спортната площадка. Така, по този въпрос това отговарям.

***Въпрос №3: Кога Община Русе ще възстанови въпросната алея от междублоковото пространство на блоковете разположени по ул. „Борисова“ с номера 51 и 63 и ще изгради нормален паркинг с разчертани паркоместа?***

Община Русе от преди няколко години е планирала изпълнението на ремонт на посоченото междублоково пространство. Възпирали сме се от факта, че при изпълнението на строителството на обекта „Благоустрояване на общински терен между ул. „Цариград“ и механа Русе“, изпълненият ремонт ще бъде повреден. Планираме да извършим този ремонт непосредствено след приключване на изграждането на спортната площадка.

**Акад. Христо Белоев:** Благодаря.

**Г-жа Здравка Великова:** Да, вчера имахме среща с домоуправител, който е и съответно юрист и обсъдихме всички тези проблеми, които виждат гражданите в един сигнал, който получихме. Приехме доста предложения от тях, включително и това, че ъгъла на спортната площадка е разположен на 8 м. Значи по картен материал е на 8 м. от блок „Мургаш“ и с цел да защитим живущите там от шума, който евентуално ще се произвежда от играещите деца, освен телената ограда, която има телена мрежа, да има сложена и шумозащитна преградна такава. Да, всичко това, което граничи с блок „Мургаш“ ще бъде освен оградна мрежа, ще има и шумозащитна ограда, така че това ще доведе до намаляване на шума, който ще бъде в тези жилища, които са най-близо до спортната площадка, а останалите жилищни сгради са може би на 25-30 м., което според мен е достатъчно. При оформянето на терена се предвижда да се направят алеи с нова растителност, храстова и тревна растителност. Аргумента, който бяха поставили жалбоподателите е, че няма къде да разхождат домашните любимци. Не съм съгласна, защото освен алеите има и много зелени площи, те по алеите като се движат любимците могат да си ходят по тревите, стига да си почистват нали след разходките. И мисля, че ще се получи нещо много добро. Осветлението, което е направено на площадката още по проект е заложено с индивидуално изключване, тоест то ще светва заедно с уличното осветление, обаче с часовник, който ще бъде вграден, ще изключва в определен час. Обикновено за лятно време това е 23:00 часа, за зимно време 22:00 часа. Тоест, аргумента, че нали ще свети в прозорците мисля, че отпада. На едно нормално функциониране може да се предвижда тази спортна площадка и след като благоустроим и другото пространство, смятайте, че ще има един много добър завършен вид. Благодаря.  
 **Акад. Христо Белоев:** Да, доволен ли сте от отговора? Ами добре, кажи си.

**Г-н Мариян Димитров:** Благодаря на госпожа Великова за дадения отговор. Това разяснява много неща за гражданите, защото в квартала има напрежение. Аз живея в същия квартал, както и госпожа Великова живееше в блок „Мургаш“ навремето, така че познава района много добре. Никога не съм се съмнявал, че документацията не е изрядна, че не е минала през различни обсъждания и така нататък, по някакъв начин това е узаконено. Така да се каже „гвоздеят“ на тези въпроси е третият. Кога ще се оправи алеята? Вие казахте след ремонта. Все пак поемете някакъв ангажимент, колко време след приключване на ремонта по една проста причина, че сега там отзад до тази алея се паркира безразборно, тъй като няма начертани паркоместа, паркират хора, които ходят в детската консултация, в други учреждения. Пробацията мисля, че е там и така нататък и живущите вечер обикалят по 2-3 часа квартала и няма къде да паркират, тъй като на улица „Борисова“ паркирането е забранено и вдигат колите. Така че, моля Ви един по-точен ангажимент, колко време след приключване на ремонта ще почне ремонта на алеята, когато тежката техника ще я доразбие то е ясно, и че няма смисъл да се прави предварително и това е ясно. Благодаря.

**Акад. Христо Белоев:** Благодаря. Така, следва питане от Мариян Димитров относно функциониране на мобилни пунктове за разделно събиране на опасни отпадъци.  
 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно функционирането на мобилните пунктове за разделно събиране на опасни отпадъци от домакинствата. В рамките на проекта „Мерки за подобряване управлението на отпадъците в общините Русе, Тутракан, Сливо поле и Ветово“ по Програма „Опазване на околната среда и климатичните промени, финансов механизъм на Европейското икономическо пространство 2014-2021 г.“, с програмен оператор Министерството на околната среда и водите, бяха закупени и разположени на територията на град Русе 5 броя мобилни центрове за разделно събиране на опасни отпадъци от домакинствата разположени в:

* ж.к. „Родина“, ул. „Димчо Дебелянов“ №2 А;
* ж.к. „Дружба“ 3, бул. „Христо Ботев“, до блок бл. 13;
* ж.к. „Здравец-Север**“**, ул. „Родопи“, между бл. „Бабуна планина“ и бл. „Руй планина“;
* кв. „Ялта“, ул. „Щип“;
* ж.к. ЦЮР, ул. „Муткурова“ №86, зад бл. 3.

В мобилните центрове е предвидено да се предават почти всички видове отпадъци, които се генерират в едно домакинство: хартия, пластмаса, стъкло, метали, електрическо и електронно оборудване, опасни отпадъци от бита, акумулатори и батерии, пържилна мазнина, лекарства с изтекъл срок на годност, флакони със сгъстен газ, тонер касети, луминисцентни лампи и други. По данни от прессъобщение на Община Русе центровете са започнали да функционират на31 юли 2023 г. с работно време от понеделник до петък от 15 до 17:30 часа. В друго прессъобщение на община Русеот 13.02.2024 се посочва, чемобилният център за разделно събиране на отпадъци от домакинствата в кв. „Дружба 3“ на паркинга на бл. 13 временно няма да работи заради технически проблеми. В качеството ми на общински съветник и председател на Постоянната комисия по Екология към Общински съвет – Русе бях сигнализиран от множество граждани, че петте мобилни центрове за разделно събиране на отпадъци от домакинствата в град Русе не работят от началото на лятото. Може би и все още не работят. По този повод искам да задам на кмета Пенчо Милков следните въпроси:

1. Защо не работят от началото на лятото петте мобилни центрове за разделно събиране на отпадъци от домакинствата в град Русе, в които е инвестиран обществен ресурс?
2. Кога ще заработят отново петте мобилни центрове за събиране на отпадъци?
3. Възможно ли е тези мобилни центрове за разделно събиране на отпадъци да работят с по-удобно за гражданите работно време – примерно вечер до 19 ч. и в събота, поне за няколко часа?
4. Когато не работят и не са работили тези мобилни центрове за разделно събиране на отпадъци, къде се събират и обезвреждат генерираните отпадъци от домакинствата като: електрическо и електронно оборудване, опасни отпадъци от бита, акумулатори и батерии, пържилна мазнина, лекарства с изтекъл срок на годност, флакони със сгъстен газ, тонер касети и луминисцентни лампи, тъй като не си представяйте, че за няколко бройки някой ще тръгне да ходи до сметището.

Благодаря.

**Акад. Христо Белоев:** Благодаря. Господин Лазаров, отговора.

**Г-н Никола Лазаров:** Уважаеми господин Димитров, в отговор на Ваше запитване, постъпило в общинска администрация, в което са поставени въпроси, свързани с работата и работното време на петте броя мобилни центрове за разделно събиране на опасни отпадъци от домакинствата на територията на град Русе, Ви предоставяме отговори на въпросите както следва.

1. **Защо не работят от началото на лятото петте мобилни центрове за разделно събиране на отпадъците от домакинствата в град Русе, в които е инвестиран обществен ресурс?**

Мобилните центрове са закупени и доставени със средства по проект „Мерки за подобряване управлението на отпадъците в общините Русе, Тутракан, Сливо поле и Ветово“ по Програма „Опазване на околната среда и климатичните промени, финансов механизъм на Европейското икономическо пространство 2014-2021 г.“, с програмен оператор Министерството на околната среда и водите. През лятото /месеците юли-август/, поради твърде високите температури мобилните центрове не са работили. През останалото време, всеки делничен ден е работил по един мобилен център, от 13:00 до 15:00 часа. На всеки мобилен център е било обозначено така посоченото работно време.

1. **Кога ще заработят отново петте мобилни центрове за събиране на отпадъци?**

Към настоящия момент, всеки делничен ден работи по един мобилен център от 12:00 до 13:00 часа, със следния график:

- ж.к. „Здравец“ - понеделник;

- кв. „Ялта“ - вторник;

- ул. „Димчо Дебелянов“ – сряда;

- ул. „Муткурова“ - четвъртък;

- жк. „Дружба“ 3 – петък.

1. **Възможно ли е тези мобилни центрове за разделно събиране на отпадъци да работят с по-удобно за гражданите работно време- вечер до 19 ч. и в събота?**

От работата до момента на мобилните центрове се установи, че поради високите температури през летния период и ниските температури през зимния, не е удачно центровете да работят със стандартно работно време. Това се дължи на факта, че независимо от предприетите мерки за охлаждане и отопление в тях, е трудно да се запази подходяща температура за безопасната работа на оператора. Община Русе е предприела действия за осигуряването на по-добри условия за охлаждането и затоплянето им чрез закупуване на климатици. В тази връзка в момента се обсъждат варианти мобилните центрове да заработят с по-удобно работно време за гражданите.

1. **Когато не работят тези мобилни центрове за разделно събиране на отпадъци къде се събират и обезвреждат генерираните отпадъци от домакинствата като: електрическо и електронно оборудване, опасни отпадъци от бита, акумулатори и батерии, пържилна мазнина, лекарства с изтекъл срок на годност, флакони със сгъстени газове, тонер касети, луминисцентни лампи?**

За разделно събиране на излязло от употреба електрическо и електронно оборудване от населението на територията на община Русе е сключен договор с Елтехресурс“ АД. Мобилен екип, разположен в гр. Русе събира излязло от употреба електрическо и електронно оборудване по заявки на граждани. Заявките се приемат ежедневно, включително и през почивните дни, на безплатен национален телефон от 08:30 ч. до 19:30 ч. Изпълнението на заявките се извършва ежедневно в рамките на работната седмица. Информация за видовете излязло от употреба електрическо и електронно оборудване, за което може да се подаде заявка, е налична на интернет страницата на „Елтехресурс“ АД. Една от стратегическите цели заложени в Националния план за управление на отпадъците 2021-2028, която е залегната и в актуалната Програма за управление на отпадъците на Община Русе за периода 2021-2028 г., е „Увеличаване на количествата на рециклираните и оползотворените отпадъци“. В тази връзка се цели намаляване на количеството обезвредени отпадъци, респективно разделно събраните отпадъци да не попадат в потока на смесените битови отпадъци. Разделно събиране на отпадъци, които могат да се приемат в мобилните центрове не се включва в списъка на допустимите за приемане отпадъци на Регионално депо – Русе. Благодаря ви. Това е моя отговор.

**Акад. Христо Белоев:** Благодаря. Господин Димитров.

**Г-н Мариян Димитров:** Благодаря, господин Лазаров. Частично съм удовлетворен от това, което казахте, но все пак наистина трябва да се намери по-добро и удобно време за гражданите и не е допустимо да има такива големи периоди, в които тези пунктове, в които са вложени обществен ресурс да не работят. Гражданите, които ме сигнализираха за този проблем ми казват, ходихме до там, не работят пунктовете, втори път няма да отидем, ще изхвърлим боклука в общия контейнер. А един от тях даже стигна по-далече. Каза отидох вика с детето си, за да го възпитам какво да прави и като отидох гледам пунктът не работи и викам: „сине, кметът пак се издъни“. Благодаря.

**Акад. Христо Белоев:** Пак че си частично удовлетворен, нали от отговора каза. Значи все пак, стой там имаш още, сядай. Там седни. Така, господин Станчев има 9 въпроса, недей, недей става, във връзка с ремонт в Николово. В писмото от администрацията се казва, че предвид необходимостта от извършване на допълнителни проучвания на основание член 87, алинея 2 от Правилника за организацията и дейността на общинския съвет, питането ще бъде направено на следващата сесия, тоест отговорът ще бъде даден на следващата сесия. Така, питане от Станимир Станчев относно изградената анаеробна инсталация.

**Г-н Станимир Станчев:** Уважаеми господин Кмет, уважаеми господин Председател, уважаеми колеги. Във връзка със сигнали на граждани относно статута на изградената анаеробна инсталация в гр. Русе, която следваше да преработва 17 хиляди тона отпадъци от домакинствата в града, селата и околните общини, като същите следваше да се преобразуват в торфени подобрители, природен газ и компост, спестявайки вредния газ на русенци, моля да отговорите на следното мое питане:

1. Каква е причината посочената анаеробна инсталация все още да не работи?
2. Какъв е размера на компенсациите, които следва да се изплащат на оператора на тази инсталация и при какви условия? До момента плащани ли са такива и в какъв размер?
3. Какво се случва със зелената маса на жителите на община Русе в момента и изхвърля ли се същата на сметището, при положение, че е изградена тази анаеробна инсталация?
4. Какъв е капацитета на тази инсталация? Възможно ли е тя да работи с намален капацитет? Община Русе има ли готовност да реализира пълния й капацитет?

Благодаря.  
 **Акад. Христо Белоев:** Благодаря. Да, господин Лазаров ще отговори и ти да си го имаш.

**Г-н Никола Лазаров:** Уважаеми господин Станчев, във връзка с постъпило Ваше питане, даваме следните отговори.

1. **Каква е причината посочената анаеробна инсталация все още да не работи?**

Община Русе, Община Сливо Поле, Община Иваново, Община Тутракан имат сключен Договор с „Д Консей“ ООД, доставчик на услуга от общ икономически интерес, оператор за експлоатация на Анаеробна инсталация и система за разделно събиране и извозване на биоразградими отпадъци на територията на регион Русе. Обектът е въведен в експлоатация с Решение от 23.05.2024 г. на Регионална дирекция за национален строителен контрол – Русе, на основание Заповед от 16.05.2024 г. за сформиране на държавна приемателна комисия. След въвеждането на Анаеробната инсталация в експлоатация са извършени всички необходими последващи административни действия, включително е проведена и изключително продължителна процедура по откриване на обект с „Енерго Про“ – Варна, която приключи окончателно на 07.10.2024 г. Към настоящият момент се извършват окончателни проби на оборудването с оглед настройването на инсталацията за започване на същинските дейности.

1. **Какъв е размера на компенсациите, които следва да се плащат на оператора на тази инсталация и при какви условия? До момента плащани ли са такива и в какъв размер?**

Горепосоченият договор не е услуга по Закона за обществените поръчки, а е договор за услуга от общ икономически интерес – компостиране, анаеробно третиране на отпадъци и разделно събиране на зелени и/или биоразградими отпадъци на територията на Регионалното сдружение на отпадъците на регион Русе. В него е предвидена компенсация, която представлява финансовите средства, осигурени от бюджетите на общините, които се предоставят на доставчиците на услугата за покриване на разходите за предоставяне на възложената услуга в съответствие с условията, подробно уредени в раздел IV от договора – Компенсация, както следва:

**чл. 7, ал. 1** „Общините се задължават да заплатят на доставчиците на услугата компенсация за предоставянето на услугата, определена съобразно правилата на този Договор (наричан на кратко „Компенсация“),

**ал. 2** „Компенсацията ще бъде определена на базата на чл. 5 от Решението за УОИИ и покрива нетните разходи на Доставчика за услугата включително разумна печалба, съгласно ценовото предложение на доставчика.“

**ал. 3** „Компенсацията за предоставяне на услугата ще се използва от Доставчика единствено за покриване на разходите за осъществяване на задълженията за обществената услуга по този Договор, включително разумна печалба, съобразно уговореното в него.“

**чл. 8, ал. 1** „Размерът на Компенсацията се определя в съответствие с първата хипотеза на чл. 5, ал. 2 от Решението за УОИИ“, като по този договор е използван „методът за разпределение на разходите“, използван за изчисляване на нетните разходи за задължение за обществената услуга.

До момента не са извършвани плащания, тъй като не е започнало фактическо изпълнение на дейностите.

1. **Какво се случва със зелената маса на жителите на община Русе в момента и изхвърля ли се същата на сметището, при положение, че е изградена тази анаеробна инсталация?**

Към момента растителните отпадъци се транспортират до Регионално депо – Русе, а масивната дървесина и растителните отпадъци от резитби и премахване на дървесна растителност се предават на ОП „Паркстрой“. Зелената маса ще бъде пренасочена към Анаеробната инсталация след стартиране на работата й, в зависимост от вида и количеството на отпадъците, дейностите и операциите за тяхното третиране и определяне вида на съоръжението за третирането им.

1. **Какъв е капацитета на тази инсталация? Възможно ли е тя да работи с намален капацитет? Община Русе има ли готовност да реализира пълния й капацитет?**

Съгласно изготвения масов баланс в Прединвестиционното проучване на отпадъците на РСУО и в съответствие с регионалната и общинска програма за управление на отпадъците, капацитетът на инсталацията е определен на 17 845 т./год., от които биоразградими необработени отпадъци (хранителни и хартия) – 8144 т./год. и зелени необработени отпадъци (градински и дървени) – 9701 т./год. В рамките на изпълнение на проекта от проектантския екип са предвидени всички възможни дейности, които да позволят оперирането на инсталацията и при по-нисък капацитет от предвидения. Община Русе и операторът на инсталацията полагат всички необходими грижи и очакваме изпълнението да достигне максимално предвидения капацитет на съоръжението.

Благодаря ви.

**Акад. Христо Белоев:** Да, благодаря. Питане. Нали няма? Да. Питане от Мариян Димитров относно неполучени отговори на подадени сигнали от граждани.  
 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно неполучени отговори от община Русе на подадени сигнали от граждани. На 27 юни 2024 г., в заседание на Общински съвет – Русе, зададох въпрос на кмета Пенчо Милков относно неосъществена между него връзка и гражданин подал жалба до общината във Фейсбук групата с наименование „Сигнали към Община Русе“, която е част от официалната страница на Община Русе. По този повод кметът Пенчо Милков изключително емоционално ми отговори, че начинът за подаване на сигнали към общината е уреден в цитирам: „административно-процесуален кодекс, как се общува с общинска администрация. Не е през Фейсбук, не е през Фейсбук, не е през Фейсбук.Напротив, написали сме как е, имейл адреси. Има долу система за управление на опашките, да не чакат хората. Има имейл адрес, в който да общуват.“ Не мога да го цитирам в същия тембър, той беше много емоционален тогава. Обаче заради това негово изказване, получих оплакване от гражданина Петко Петков, който го е слушал това и се е възмутил, че на 15.02.2024 г. е изпратил писмо по електронната поща относно запитване за видеоконкурс, в който е взел участие. На 6.03.2024 г. по електронната поща е изпратил сигнал за неотсечено докрай дърво, на което е сложен плот и е превърнато в масичка, някъде по главната улица. На 03.04.2024 г. е изпратил сигнал като публикация във Фейсбук групата „Сигнали до Община Русе“ относно горичката зад ОУ „Никола Обретенов“, която е превърната в сметище. Поне месец публикацията е била в режим „чакащи“, сещам се кой я е сложил там, тъй като се познаваме и не е одобрена от администраторът на страницата, а после е премахната без да бъде публикувана. Май това е нормална практика. Разпечатал е на хартиен носител първите два сигнала и е написал трети, за това, че не му се дават входящи номера на сигналите изпратени по ел. поща. На 10.04.2024 г. ги е входирал в деловодството на Община Русе и е получил три отделни входящи номера - за запитването за видеоконкурса, за сигнала за неотрязаното докрай дърво, превърнато в масичка и за сигнала, че не е получил входящ номер по електронната поща. На 12.06.2024 г. пак по електронната поща е изпратил сигнал за липсващо ограничително колче в Младежкия парк с входящ номер от 12.6.2024 г. По тези четири сигнала отговор не е получил и до днес, въпреки че законовият срок предвиден в АПК отдавна е изтекъл. По този повод и във връзка с оплакването на гражданина, искам да задам на кмета Пенчо Милков следните въпроси:

1. Защо Община Русе не дава входящи номера на сигналите подадени на електронната й поща?
2. Защо Община Русе не отговаря на сигналите подадени от гражданите в законово определения срок?
3. Кога общинска администрация ще даде отговор на сигналите, подадени от господин Петко Петков?

Благодаря.  
 **Акад. Христо Белоев:** Да, благодаря. Ердинч Мевлюдов.

**Г-н Ердинч Мевлюдов:** Уважаеми общински съветници, във връзка с поставеното питане на господин Мариян Димитров, представям на вашето внимание следния отговор.

1. *Защо Община Русе не дава входящи номера на сигналите, подадени на електронната ѝ поща?*

Община Русе предоставя входящи номера за всички електронни документи получени на официалния имейл адрес, чрез автоматично генерирано съобщение. След извършена проверка в деловодната система по повод изложените конкретни твърдения в питането Ви се установи, че посочените „e-mail“-и са заведени с входящи номера: № 94П-10134-1 от 15.02.2024 г. и № 94П-10027-1 от 06.03.2024 г., като на подателя е изпратен автоматичен отговор на e-mail адреса, от който са входирани документите, представляващи две електронни съобщения – първото с посочване на входящи номера, а второто е с код за достъп. Същите са надлежно получени от електронната поща на жалбоподателя, като Община Русе не носи отговорност дали същият се е запознал с тяхното съдържание.

1. *Защо Община Русе не отговаря на сигналите, подадени от гражданите в законово определените срокове?*

По същество поставеният от Вас въпрос генерализира фактическата обстановка по начин, който не съответства на действителното състояние. Информираме Ви, че всяка кореспонденция, която е отправена по надлежен ред, се разглежда от служители на общината и по същата се предоставя отговор, съобразно нормативните изисквания. От началото на 2024 г. в Община Русе има входирани над 70 000 писма, жалби и сигнали, като по всяко едно от тях се извършва проверка.

1. *Кога общинска администрация ще даде отговор на сигналите, подадени от господин Петко Петков?*

На посочените от Вас писма ще бъде даден отговор във възможно най-кратък срок. Благодаря.

**Акад. Христо Белоев:**Благодаря. Господин Димитров.

**Г-н Мариян Димитров:** Приемам, че е станала някаква грешка и гражданина не е видял входящи си номера. Обаче това, че не е получил отговори на сигнали, които са подадени през Март месец и доста по-рано, а сега май че сме Октомври, нали не го намирам за нормално. При положение, че и материала му не е качен във фейсбук групата „Сигнали до кмета“ и кметът твърди, че връзката не е през Фейсбук, а през имейлите и че ще получат отговори, това няма как да ме удовлетвори. Има някакъв проблем, ако обичате да го проверите и да го изчистите, защото ще има и други оплаквания, ако продължаваме по този начин. Благодаря.

**Акад. Христо Белоев:** Благодаря. Поради изчерпване на дневния ред закривам заседанието.

**ИЗГОТВИЛ: ЗАМ.-ПРЕДСЕДАТЕЛ:**

**/Йоанна Гочева/ /Стоян Христов/**